pythainlp/thai-wiki-dataset-v4 huggingface dataset:
หญิงและเด็กก่อน

"หญิงและเด็กก่อน" เป็นจรรยาบรรณในประวัติศาสตร์ซึ่งให้ช่วยชีวิตของหญิงและเด็กก่อนในสถานการณ์ร้ายแรงถึงชีวิต (ตามแบบคือ การสละเรือ เมื่อทรัพยากรดำรงชีพ เช่น เรือชูชีพ มีจำกัด)
วลีนี้ปรากฏครั้งแรกในบันเทิงคดี "Harrington: A Story of True Love" โดย วิลเลียม ดักลาส โอคอนเนอร์ ใน ค.ศ. 1860 แต่การใช้ "หญิงและเด็กก่อน" ที่มีบันทึกครั้งแรกเกิดขึ้นระหว่างการอพยพเรือหลวง"เบอร์คอนเฮด" (HMS "Birkenhead") ซึงเป็นเรือลำเลียงพลของกองทัพเรืออังกฤษ ใน ค.ศ. 1852 อย่างไรก็ดี จรรยาบรรณดังกล่าวขึ้นชื่อที่สุดว่าสัมพันธ์กับการจมของอาร์เอ็มเอส "ไททานิก" ใน ค.ศ. 1912 "หญิงและเด็กก่อน" เป็นจรรยาบรรณ จึงไม่มีรากฐานในกฎหมายทางทะเล และศาสตราจารย์เอ็ด กาเลีย ผู้เชี่ยวชาญด้านการอพยพเมื่อเกิดภัยพิบัติจากมหาวิทยาลัยกรีนิช ระบุว่า การอพยพสมัยใหม่โดยปกติ "ช่วยผู้อ่อนแอที่สุดออกจากเหตุการณ์ก่อน ซึ่งไม่จำเป็นต้องเป็นหญิง แต่มีแนวโน้มเป็นผู้บาดเจ็บ ผู้สูงอายุและเด็กเล็ก" ยิ่งไปกว่านั้น ผลการศึกษาของมหาวิทยาลัยอุปซอลาใน ค.ศ. 2012 เสนอว่าการใช้ "หญิงและเด็กก่อน" ในทางปฏิบัติ อาจเป็นข้อยกเว้น มิใช่กฎ
เซดด์

อันทอน ซาสลัฟสกี  หรือรู้จักในชื่อ เซดด์  เกิดวันที่ 2 กันยายน ค.ศ. 1989 เป็นนักดนตรีชาวรัสเซีย-เยอรมัน โปรดิวเซอร์เพลงแนวอิเล็กทรอนิกส์ และดีเจ เขาเริ่มทำงานจากเพลงแนวอิเล็กโทรเฮาส์ แต่ต่อมาได้ขยับขยายมาทำแนวอื่นด้วย โดยได้รับอิทธิพลจากเพลงแนวโพรเกรสซีฟเฮาส์ ดั๊บสเตป และดนตรีคลาสสิก เซดด์เติบโตและเริ่มอาชีพของเขาที่เมืองไคเซอร์สเลาเทิร์น ประเทศเยอรมนี จนมาเป็นที่รู้จักจากเพลง "Clarity" ที่ได้ฟอกซ์ (Foxes) มาร่วมงาน ติดชาร์ตบิลบอร์ดฮอต 100สูงสุดอันดับ 8 และติดอันดับ 1 ชาร์ตยูเอสแดนซ์คลับซองส์ เขาได้รับรางวัลแกรมมี่ในสาขาบันทึกเพลงแดนซ์ยอดเยี่ยม จากงานแกรมมี่ครั้งที่ 56 จากเพลงที่กล่าวมาข้างต้น
เคเบิล (ตัวละคร)

เนธาน ซัมเมอส์  ลูกชายจากแดนไกลของ ไซคลอปส์ และ แมดเดอลีน ไพรเออร์ หรือร่างโคลนของ จีน เกรย์ จุดกำเนิดของเขาเป็นผลมาจากวายร้ายซินิสเตอร์ เสกร่างใหม่ของจีนขึ้นมาเพื่อต้องการใช้เขาเป็นเครื่องมือปราบ อะโพคาลิปส์ พอรู้ว่าตัวตนที่แท้จริงของเธอคือใคร สก็อตต์เลยหนีไปหายอดยาหยีคนเดิม ทิ้งให้เธอต้องเผชิญมรสุมกรรมกับคริสโตเฟอร์ เด็กน้อยอย่างเดียวดาย
ประวัติ.
คริสโตเฟอร์ถูกแมดเดอลีนพาไปอาศัยอยู่ในสถานเลี้ยงเด็กกำพร้า ที่เดียวกับที่สามีเก่าของเธอเคยใช้ชีวิตอยู่ และเพิ่มชื่อนำหน้าว่า เนธาน เข้าไปด้วย เป็น เนธาน คริสโตเฟอร์ เธอยังพยายามบูชายัญลูกเพื่อเปิดประตูมิติใหม่ให้กับโลก ก่อนที่ จีน เกรย์จะสังหารเธอ และช่วยเหลือเนธานไว้ได้ สก็อตต์และจีนจึงช่วยกันเลี้ยงดูลูกน้อยในที่สุด
แต่เจ้าอะโพคาลิปส์ก็เข้ามาเล่นงานเด็กน้อยจนได้ มันปล่อยไวรัส เทคโน-ออร์แกนิค ใส่เขาจนร่างกายไม่อยู่ในสถานะที่สามารถช่วยเหลือได้แล้ว ทว่านางฟ้าก็มาโปรด อัสคานี่ จากโลกอนาคตมาหาพวก X-Men พร้อมบอกว่า ต้องส่งเขาไปยังโลกอนาคตอีก 2000 ปีข้างหน้า ซึ่งจะสามารถช่วยลูกน้อยของพวกเขาได้ พวกเขาไม่มีทางเลือกนอกจากต้องส่งเขาข้ามเวลาและลาจากกัน
เนื่องจากร่างกายโดนเชื้อไวรัสเล่นงานไปหนักหนาพอดู จนทำให้เนื้อเยื่อและองค์ประกอบบางอย่างไม่สามารถใช้การได้ วิทยาการอันสุดล้ำหน้าจึงช่วยชีวิตเขาไว้ด้วยการทำให้เขากลายเป็นคนกึ่งไซบอร์ค ก่อนที่ภายหลังเขาจะเดินทางย้อนเวลากลับมาเพื่อร่วมทีม X-Men ในที่สุด
พลังพิเศษ.
เคเบิลได้พลังจิตมาจากแม่ แต่เขาไม่สามารถใช้งานมันได้อย่างเต็มที่เท่าไหร่ หากเขายังมีทักษะการต่อสู้อันสุดยอดอยู่ และเขาชอบใช้อาวุธล้ำสมัยจากโลกอนาคตเสมอ
ด้วยความที่ร่างกายของเขาเป็นกึ่งไซบอร์ค ทำให้เขาสามารถเชื่อมต่อตัวเองเข้ากับคอมพิวเตอร์เพื่อถ่ายทอดข้อมูลได้ด้วย ที่น่าทึ่งคือ เขาสามารถหายตัวข้ามกาลเวลาได้ด้วย
ออลล์สเตตอะรีนา

ออลล์สเตตอะรีนา (แต่เดิมชื่อ โรสมอนต์เฮอไรซัน) เป็นสนามที่ตั้งอยู่ที่หมู่บ้านโรสมอนต์ในรัฐอิลลินอย สหรัฐอเมริกา เป็นสถานที่สำหรับจัดการแข่งขันกีฬาต่าง ๆ ใช้เป็นสนามเหย้าของทีมชิคาโกวุลฟส์ในอเมริกันฮอกกี้ลีก และชิคาโกสกายในลีกของสมาคมบาสเกตบอลหญิงแห่งชาติ (ดับเบิลยูเอ็นบีเอ) ออลล์สเตตอะรีนาเปิดทำการครั้งแรกเมื่อวันที่ 11 พฤษภาคม ค.ศ. 1980
ปลาบึก (สกุล)

ปลาบึก เป็นสกุลของปลาหนังน้ำจืด ในวงศ์ปลาสวาย (Pangasidae) ใช้ชื่อสกุลว่า "Pangasianodon" (/แพน-กา-เซีย-โน-ดอน/)
ลักษณะ.
สกุลนี้ตั้งขึ้นโดย ปิแอร์ เชอวี ในปี ค.ศ. 1931 โดยแยกออกมาจากสกุล "Pangasius" ซึ่งเป็นสมาชิกส่วนใหญ่ในวงศ์นี้ แต่ได้กำหนดขึ้นมาคร่าว ๆ โดยไม่ได้กำหนดปลาที่เป็นชนิดต้นแบบ โดยศึกษาจากตัวอย่างปลาในพิพิธภัณฑ์ของประเทศกัมพูชา ต่อมา ฮิวจ์ แมคคอร์มิค สมิธ ได้มีการตรวจสอบ พบว่ารายงานของเชอวีได้คลาดเคลื่อนหลายประการ เช่น บันทึกไว้ว่า ปลาบึกตัวที่ใช้ในการศึกษายาวประมาณ 2 เมตร แต่ความจริงแล้วยาว 2.5 เมตร และที่ว่าปลาบึกไม่มีฟันก็อาจไม่ถูกต้อง เพราะปลาบึกตัวที่พบอาจเป็นปลาที่มีอายุมากฟันอาจหลุดไปแล้วก็ได้ และประการสุดท้ายได้บันทึกไว้ว่า ปลาบึกไม่มีหนวดที่คาง มีแต่หนวดที่ริมปากบน แต่ปลาบึกที่มีขนาดใหญ่นั้นหนวดที่คางอาจจะหดหายไปก็เป็นได้ ซึ่งต่อมา ในปี ค.ศ. 1983 จากการศึกษาลูกปลาบึกที่เพาะได้ พบว่าข้อโต้แย้งของสมิธที่มีต่อบันทึกของเชอวีนั้นถูกต้องทุกประการ เพราะลูกปลาบึกขนาดเล็กมีฟันที่ขากรรไกรบนและล่าง และมีหนวดที่ริมฝีปากบน 1 คู่ และคางอีก 4 คู่
ลักษณะสำคัญของสกุลปลาบึกนี้ คือ จมูกคู่หลังอยู่ใกล้กับจมูกคู่หน้า ครีบหลังมีก้านครีบเดี่ยวเป็นซี่แข็ง และมีก้านครีบแขนง 6-7 ก้าน ครีบท้องมีก้านครีบแขนง 8-9 ก้าน นัยน์ตาอยู่ระดับเดียวกับมุมปาก สำหรับปลาขนาดใหญ่ซี่กรองเหงือกจะหดหายไป
การจำแนก.
สามารถจำแนกปลาในสกุลนี้ได้เป็น 2 ชนิด เท่านั้น แต่ขณะที่บางข้อมูลจะจัดให้มีเพียงชนิดเดียวเท่านั้น
สายพันธุ์ใหม่.
ปัจจุบัน ทางมหาวิทยาลัยแม่โจ้ ได้ทำการศึกษาวิจัยผสมข้ามพันธุ์ปลาสกุลนี้ เพื่อให้ได้ปลาสายพันธุ์ใหม่ที่ชื่อ "ปลาบึกสยาม" เพื่อผลทางการเกษตร ซึ่งปลาบึกสยามมีส่วนหัวที่เล็กและแบนกว่าปลาบึกปกติ แต่มีอันตราการเจริญเติบโตและการรอดตายสูง สามารถให้ผลผลิตได้เร็วกว่าปลาบึกถึง 5-10 ปี เนื้อปลามีความขาวอมชมพู เป็นที่ต้องการของตลาด ซึ่งทางมหาวิทยาลัยแม้โจ้จะได้ทำการพัฒนาสายพันธุ์เพื่อที่จะให้เกษตรกรทำการเลี้ยงต่อไปในเชิงพาณิชย์ และยังพัฒนาต่อไปเพื่อสกัดทำน้ำมันปลา ทดแทนการนำเข้าน้ำมันปลาจากต่างประเทศอีกด้วย
ช้างศรีลังกา

ช้างศรีลังกา (ชื่อวิทยาศาสตร์: "Elephas maximus maximus") เป็นช้างเอเชียชนิดย่อยชนิดหนึ่ง มีถิ่นกระจายพันธุ์เฉพาะบนเกาะซีลอน หรือประเทศศรีลังกาในปัจจุบันเท่านั้น
ช้างศรีลังกา ได้ถูกอนุกรมวิธานแยกออกจากช้างเอเชียชนิดอื่น ๆ โดยคาโรลัส ลินเนียส นักวิทยาศาสตร์ชาวสวีเดนเมื่อปี ค.ศ. 1758 โดยถือว่าเป็นชนิดต้นแบบของช้างเอเชียด้วย
ช้างศรีลังกา มีลักษณะรูปร่างที่ใหญ่โตกว่าช้างเอเชียชนิดอื่น ๆ มีผิวหนังสีคล้ำหรือสีดำ ขนาดใบหูใหญ่และมีสีกระจายมากบริเวณใบหู ใบหน้า งวงและลำตัว ตัวผู้หรือช้างพลายส่วนใหญ่จะเป็น ช้างสีดอ คือ ไม่มีงา มีแต่ขนายซึ่งเป็นงาขนาดเล็กโตประมาณเท่าข้อมือ (เส้นรอบวงประมาณ 15-20 เซนติเมตร) ยาวไม่พ้นปากหรืออาจยาวพ้นปากเพียงเล็กน้อย มีน้อยตัวที่มีงา ส่วนตัวเมียหรือช้างพังมีลักษณะเหมือนกับช้างเอเชียชนิดอื่น ๆ คือไม่มีงา มีแต่ขนายเท่านั้น
ช้างศรีลังกา มีความผูกพันกับมนุษย์เป็นอย่างมาก โดยชาวศรีลังกาเชื่อว่า ด้วยความที่เป็นสัตว์ใหญ่และมีผิวสีคล้ำ จึงเป็นสัญลักษณ์ของเมฆฝน ช้างศรีลังกาจึงใช้ในงานแห่เพื่อขอฝน โดยเฉพาะอย่างยิ่งในงานเทศกาลเอสสะลา เพราเฮรา (ඇසළ පෙරහර) หรืองานฉลองพระเขี้ยวแก้วของสมเด็จพระสัมมาสัมพุทธเจ้า ซึ่งเป็นเทศกาลแห่ไปตามท้องถนนที่ยิ่งใหญ่ของศรีลังกา ช้างศรีลังกาถือเป็นหลักของเทศกาลนี้ ช้างที่ถูกเลือกให้เป็นพาหนะและร่วมไปในขบวนเทศกาลนี้ จะเป็นช้างที่ถูกเลือกคัดสรรเป็นอย่างยิ่ง หากเป็นช้างพลายต้องเป็นช้างที่ไม่อยู่ในอาการตกมัน มี
อากัปกิริยาที่สงบเรียบร้อย เชื่อฟังคำสั่งของมนุษย์ ช้างตัวที่ถูกคัดเลือกจะได้รับการตรวจสภาพร่างกายและบำรุงให้มีความพร้อมจากสัตวแพทย์ และถูกพาไปกินอาหารที่หลังภูเขาอันเป็นแหล่งที่มีอาาหรช้างอุดมสมบูรณ์ ต่อจากนั้นจะถูกตกแต่งร่างกายด้วยสีสันต่าง ๆ รวมถึงผ้าหลากสี และหลอดไฟประดับตามส่วนต่าง ๆ เพื่อให้เกิดความประทับใจแก่ผู้พบเห็น โดยเฉพาะช้างตัวที่ต้องเป็นพาหนะในการอัญเชิญพระเขี้ยวแก้ว ซึ่งถือเป็นช้างประธาน โดยมีคติว่า แสงไฟและแสงสว่างจะเป็นสิ่งช่วยป้องกันพระเขี้ยวแก้วจากสิ่งชั่วร้ายที่มาคุกคามต่าง ๆ นานา
สกุลช้างเอเชีย

ช้างเอเชีย หรือ ช้างยูเรเชีย  เป็นสกุลของสัตว์เลี้ยงลูกด้วยนมขนาดใหญ่ในอันดับ Proboscidea หรืออันดับช้าง ใช้ชื่อสกุลว่า "Elephas" (/อี-เล-ฟาส/) จัดอยู่ในวงศ์ Elephantidae
วิวัฒนาการ.
เชื่อว่า ช้างเอเชียถือกำเนิดขึ้นมาในทวีปแอฟริกา แต่ด้วยความไม่ทราบสาเหตุ เมื่อประมาณ 200,000 ปีที่แล้ว ก็ได้พากันอพยพหนีมาอยู่ทวีปเอเชียกันหมด จากนั้นช้างเอเชียที่ยังอยู่ในทวีปแอฟริกาก็ได้สูญพันธุ์ไปอย่างกระทันหัน ช้างเอเชียตัวสุดท้ายในทวีปแอฟริกาเชื่อว่าน่าจะตายไปเมื่อประมาณ 35,000 ปีที่แล้ว และจากการที่มีช้างเอเชียอาศัยอยู่ในทวีปแอฟริกา เป็นสาเหตุให้ประชากรช้างแอฟริกาแท้ ๆ ต้องแยกสายวิวัฒนาการกันจนกระทั่งมี 2 ชนิด อย่างในปัจจุบัน 
และหลังจากที่ช้างเอเชียได้แยกสายวิวัฒนาการจากช้างแอฟริกาแล้ว แมมมอธซึ่งเป็นช้างที่สูญพันธุ์ไปแล้วอีกสกุลหนึ่งในยุคก่อนประวัติศาสตร์ก็ได้แยกสายวิวัฒนาการของตัวเองมาจากช้างเอเชีย จึงมีความเชื่อของนักวิทยาศาสตร์ว่า ช้างเอเชียตัวเมียสามารถที่จะผสมข้ามพันธุ์กับช้างแอฟริกาและแมมมอธได้
หรือมีสายสัมพันธ์กับสเตโกดอน ที่ได้อพยพมาจากไซบีเรียที่หนาวเย็นมาสู่ทางใต้ของทวีปเอเชียที่อากาศอบอุ่นกว่า เมื่อราว 20,000 ปีก่อน
ช้างเอเชีย ถือเป็นสัตว์จำพวกช้างเพียง 1 ใน 2 สกุลเท่านั้นที่ยังหลงเหลือมาจนถึงปัจจุบัน ซึ่งอีกสกุลที่เหลือนั้น คือ "Loxodonta" หรือช้างแอฟริกา ที่พบเฉพาะในทวีปแอฟริกาเท่านั้น
การจำแนก.
ปัจจุบัน ช้างในสกุลนี้เหลือเพียงแค่ชนิดเดียวเท่านั้น คือ ช้างเอเชีย ซึ่งแบ่งออกได้เป็น 4 ชนิดย่อย และก็มีอีกหลายชนิดและหลายชนิดย่อยที่ได้สูญพันธุ์ไปหมดแล้ว ทั้งหมดพบกระจายพันธุ์แต่ในทวีปเอเชีย ซึ่งในอดีตพบได้จนถึงภูมิภาคตะวันออกกลางและยูเรเชีย แต่ปัจจุบันพบได้เพียงอนุทวีปอินเดีย และเอเชียตะวันออกเฉียงใต้
ต่อมคาวเปอร์

ต่อมบัลโบยูรีทรัล
หรือ ต่อมคาวเปอร์  ตามชื่อของนักกายวิภาคชื่อว่า วิลเลียม คาวเปอร์
เป็นต่อมขับออก (exocrine gland) ในระบบสืบพันธุ์ของสัตว์เลี้ยงลูกด้วยนมตัวผู้มากมายหลายประเภท
เป็นต่อมที่มีกำเนิดเดียวกัน (homologous) กับต่อมบาร์โทลิน (Bartholin's gland) ในสัตว์ตัวเมีย
ตำแหน่ง.
ต่อมนี้อยู่ที่ส่วนหลังด้านข้างของส่วนที่เป็นเยื่อบุท่อปัสสาวะที่โคนองคชาต (ดูรูป) 
อยู่ในระหว่างสองชั้นของ fascia of the urogenital diaphragm ใน deep perineal pouch
และปกคลุมด้วยใยกล้ามเนื้อหูรูดท่อปัสสาวะ (urethral sphincter) แนวขวาง
โครงสร้าง.
ต่อมนี้เป็นต่อมประกอบ tubulo-alveolar 
แต่ละข้างมีขนาดเท่ากับเม็ดถั่วลันเตาในมนุษย์
ในลิงชิมแปนซี จะมองไม่เห็นด้วยตาเปล่า แต่เห็นได้ด้วยกล้องจุลทรรศน์
ในหมูป่า ต่อมนี้อาจยาวถึง 18 ซ.ม. และมีเส้นผ่าศูนย์กลางถึง 5 ซ.ม.
ต่อมนี้ประกอบด้วยกลีบเล็ก ๆ ที่มัดเข้าด้วยกันด้วยเยื่อเส้นใย
แต่ละกลีบประกอบด้วยกระเปาะ (Acinus) หลายกระเปาะ
มีภายในบุด้วยเนื้อเยื่อบุผิว (epithelium)
ที่มีช่องเปิดออกไปเป็นท่อที่เชื่อมต่อกับท่อของกลีบอื่น ๆ รวมกันเป็นท่อสำหรับหลั่งออกท่อเดียว
ท่อหลั่งออกนี้ยาวประมาณ 2.5 ซ.ม. และมีช่องเปิดเข้าไปในท่อปัสสาวะที่โคนองคชาต
ต่อมนี้จะเล็กลงเรื่อย ๆ เมื่ออายุมากขึ้น
หน้าที่.
เมื่อเกิดอารมณ์ทางเพศ ต่อมแต่ละข้างจะผลิตน้ำเหนียว ๆ ใส ๆ มีรสเค็มที่รู้จักกันว่า น้ำหล่อลื่น (pre-ejaculate)
ซึ่งช่วยหล่อลื่นท่อปัสสาวะเพื่อเปิดทางแก่ตัวอสุจิ
โดยทำฤทธิ์กรดที่เกิดจากปัสสาวะในท่อปัสสาวะให้เป็นกลาง
และช่วยล้างปัสสาวะและสิ่งแปลกปลอมที่เหลืออยู่ออกไป
แม้ว่าน้ำหล่อลื่นจะไม่มีตัวอสุจิ แต่ก็เป็นไปได้ว่ามันอาจจะเก็บตกตัวอสุจิที่อยู่ในป่ององคชาต (bulb of penis) อันเป็นส่วนเหลือจากการหลั่งน้ำอสุจิครั้งสุดท้าย ๆ แล้วส่งตัวอสุจิออกก่อนที่จะเกิดการหลั่งน้ำอสุจิต่อไป
ต่อมคาวเปอร์ยังผลิตแอนติเจนเฉพาะต่อมลูกหมาก (prostate-specific antigen ตัวย่อ PSA)
และมะเร็งที่ต่อมคาวเปอร์อาจจะเพิ่มปริมาณ PSA ไปในระดับที่ทำให้สงสัยได้ว่าอาจมีมะเร็งต่อมลูกหมาก
สวิสซาล์ม

สวิสซาล์ม  เป็นเพลงชาติของสวิตเซอร์แลนด์. เรียบเรียงทำนองเมื่อ ค.ศ. 1841 โดย Alberich Zwyssig (1808–1854). เริ่มขับร้องในฐานะเพลงปลุกใจของชาติ. โดยสภาแห่งชาติ ตั้งแต่มีการใช้เพลงสวิสซาล์มเป็นเพลงชาติ. เนื่องมาจากสภาแห่งชาติได้มีการหารือว่าด้วยการเปลี่ยนแปลงเพลงชาติ. ระหว่าง ค.ศ. 1961 ถึง ค.ศ. 1981 ได้ใช้เพลงชาติฉบับอื่นที่ชื่อว่า (;) ประพันธ์บทร้องโดย Johann Rudolf Wyss (1743–1818) ซึ่งขับร้องในท่วงทำนองของเพลง "ก็อดเซฟเดอะควีน" ใช้จนถึงวันที่ 1 เมษายน ค.ศ. 1981, สวิสซาล์มได้รับรองสถานะให้เป็นเพลงชาติฐานะตามกฎหมาย. ในปี ค.ศ. 2013 สภาแห่งสมาพันธรัฐมีแนวความคิดในการเปลี่ยนแปลงเพลงชาติ.
บทร้อง.
สวิสซาล์ม ฉบับทางการมีอยู่ทั้งสิ้น 4 บท, ปกตินิยมขับร้องเฉพาะบทที่ 1 (ในภาษาเยอรมัน). ส่วนเนื้อร้องที่เหลืออีก 3 บท จะขับร้องเป็นบางโอกาส โดยได้มีการแปลบทร้องในภาษาราชการทั้ง 3 ภาษา. 
เชิงอรรถ และ อ้างอิง.
<templatestyles src="Reflist/styles.css" />
หม่อมเจ้าวัตนานุวัฒน์ วัฒนวงศ์

พันโท หม่อมเจ้าวัฒนานุวัฒน์ วัฒนวงศ์ (7 มีนาคม พ.ศ. 2464 - 22 กรกฎาคม พ.ศ. 2547) เป็นพระโอรสในพระเจ้าบรมวงศ์เธอ กรมขุนมรุพงษ์ศิริพัฒน์กับหม่อมนุ่ม วัฒนวงศ์ ณ อยุธยา และเป็นพระนัดดาในพระบาทสมเด็จพระจอมเกล้าเจ้าอยู่หัว
พระประวัติ.
พันโท หม่อมเจ้าวัฒนานุวัฒน์ วัฒนวงศ์ มีพระนามลำลองว่า ท่านชายนิด ประสูติเมื่อ 7 มีนาคม พ.ศ. 2464 ทรงมีพระเชษฐาร่วมพระมารดา 1 พระองค์ คือ
และมีพระเชษฐาและพระเชษฐภคินีต่างมารดา 5 พระองค์
เมื่อพ.ศ. 2474 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาได้เข้ารับราชการเป็นทหาร มียศสูงสุดที่ พันโท
พันโท หม่อมเจ้าวัฒนานุวัฒน์ วัฒนวงศ์ สิ้นชีพิตักษัยเมื่อ 22 กรกฎาคม พ.ศ. 2547 พระชันษา 83 ปี พระราชทานเพลิงศพ ณ วัดเทพศิรินทราวาสราชวรวิหาร วันที่ 19 ธันวาคม พ.ศ. 2547
พระนิรันตราย

พระนิรันตราย เป็นพระพุทธรูปโบราณอีกองค์หนึ่งของไทยเป็นพระพุทธรูปสององค์ซ้อนกัน ปัจจุบันประดิษฐานอยู่ที่หอพระสุราลัยพิมาน พระบรมมหาราชวัง
ประวัติ.
พระนิรันตราย เป็นพระพุทธรูปโบราณสององค์ซ้อนกัน
องค์ใน ในตำนานพระพุทธรูปสำคัญ พระนิพนธ์ในสมเด็จพระเจ้าบรมวงศ์เธอ กรมพระยาดำรงราชานุภาพ กล่าวว่า เป็นพระพุทธรูปที่กำนันอินและนายยังบุตรชาย ขุดพบเมื่อปีมะโรง พ.ศ. 2399 ที่ชายป่าแขวงเมืองปราจีนบุรี ห่างจากดงศรีมหาโพธิ์ประมาณสามเส้น (ปัจจุบันคือโบราณสถานหมายเลข 3 ซึ่งเรียกว่าเนินภูเขาทองในเขตโบราณสถานศรีมโหสถ) ในขณะที่กำลังขุดมันนกกันอยู่ โดยก่อนหน้านั้น ฝันว่าจับช้างเผือกได้เป็นพระพุทธรูปหล่อด้วยทองคำเนื้อหก น้ำหนักเจ็ดตำลึงสิบเอ็ดสลึง พุทธศิลปะแบบทวารวดี จึงให้พระเกรียงไกรกระบวนยุทธ์ ปลัดเมืองฉะเชิงเทรา พาเข้ามา ณ กรุงเทพฯ เพื่อนำขึ้นทูลเกล้าฯ ถวายพระบาทสมเด็จพระจอมเกล้าเจ้าอยู่หัว รัชกาลที่ 4 ในวันพระฤกษ์เฉลิมพระราชมณเฑียรสีตลาภิรมย์
แต่ใน ร่างสารตราเมืองฉะเชิงเทรา ซึ่งเป็นเอกสารชั้นต้น เมื่อปี 2399 กล่าวว่า นายปัน กับ นายอิน สองพ่อลูก ไปขุดร่อนทองที่ดงศรีมหาโพธิ์แล้วเจอพระทองคำ และได้นำไปให้พระเกรียงไกรกระบวนยุทธ ปลัดเมืองฉะเชิงเทรา พระเกรียงไกรกระบวนยุทธ์จึงบอกกรมการและพระยาวิเศษฤๅไชยเจ้าเมืองฉะเชิงเทรา กรมการเมืองฉะเชิงเทราทั้งหลายจึงพร้อมใจกันทูลเกล้าฯ ถวาย พระบาทสมเด็จพระจอมเกล้าเจ้าอยู่หัว จากนั้นพระองค์ก็ได้สอบถามที่ไปที่มาและได้พระราชทานเงินตรากับกรมการเมือง และพ่อลูกไปแบ่งกัน จึงสันนิฐานน่าจะเป็นตามที่ร่างสารตราเมืองฉะเชิงเทรากล่าวไว้มากกว่า
ภายหลัง โปรดเกล้าฯ ให้เชิญมาประดิษฐานที่หอเสถียรธรรมปริต หลังจากนั้นได้มีขโมยมาขโมยของ ซึ่งขโมยหยิบพระกริ่งทองคำไป แต่พระทองคำองค์นี้ ขโมยไม่หยิบไปด้วย เรื่องทราบถึงพระบาทสมเด็จพระจอมเกล้าเจ้าอยู่หัว จึงพระราชทานนามใหม่ให้ว่า "พระนิรันตราย" และโปรดเกล้าฯ ให้ หล่อองค์ใหม่ครอบองค์เดิมมาจนถึงทุกวันนี้
พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้าง "พระนิรันตราย" อีก 18 องค์ สำหรับพระราชทานถวายพระอารามแห่งธรรมยุติกนิกาย 18 พระอาราม เท่าจำนวนปีที่เสด็จอยู่ในสิริราชสมบัติ แต่เสด็จสวรรคตเสียก่อน การนี้สำเร็จตามพระราชประสงค์ในรัชสมัย พระบาทสมเด็จพระจุลจอมเกล้าเจ้าอยู่หัว ลักษณะพิเศษของพระนิรันตรายสำรับนี้ คือ มีส่วนที่เพิ่มเติมจากพระนิรันตรายองค์เดิม ได้แก่ ซุ้มเรือนแก้ว ทำเป็นพุ่มพระศรีมหาโพธิ์ประกอบ ยอดซุ้มประดับลายพระมหามงกุฎ และจารึกบท "อิติปิโส ภควา" 9 วรรค เป็นอักษรขอมประดับตามซุ้ม ส่วนฐานประดับรูปโค เจาะรูบริเวณปากโค น้ำสรงพระนิรันตรายจะไหลออกทางปากโค
วัดในกรุงเทพฯ ที่สามารถพบพระนิรันตรายในพระอุโบสถหน้าพระประธาน เช่น วัดราชบพิธสถิตมหาสีมารามราชวรวิหาร วัดราชประดิษฐสถิตมหาสีมารามราชวรวิหาร
องค์นอก พระพุทธรูปนั่งขัดสมาธิเพชรต้องตามพุทธลักษณะหน้าตักห้านิ้วกึ่ง หล่อด้วยทองคำ สวมครอบพระพุทธรูปนิรันตรายไว้อีกชั้นหนึ่งไม่มีซุ้มเรือนแก้วเป็นพุ่มพระมหาโพธิ์อยู่เบื้องหลัง
การอัญเชิญมาประกอบพระราชพิธี.
พระบาทสมเด็จพระจอมเกล้าเจ้าอยู่หัว โปรดให้อัญเชิญพระนิรันตรายทองคำประดิษฐานในพระแท่นมณฑลในพระราชพิธีต่าง ๆ เช่น พระราชพิธีสัมพัจฉรฉินท์ (ทำบุญตรุษ) พระราชพิธีสงกรานต์ ปัจจุบัน เจ้าพนักงานภูษามาลายังรักษาแบบแผนโบราณราชประเพณีโดยอัญเชิญพระนิรันตรายไปตั้งในพระราชพิธีสำคัญ เช่น ในการบำเพ็ญพระราชกุศลวันเฉลิมพระชนมพรรษา และการพระราชกุศลที่ทรงพระกรุณาโปรดเกล้าฯ ให้จัด ณ พระที่นั่งไพศาลทักษิณ เป็นต้น
ปัจจุบัน.
พระนิรันตรายประดิษฐานอยู่ที่หอพระสุราลัยพิมาน หมู่พระมหามณเฑียร พระบรมมหาราชวัง
ปลาช่อนแอฟริกา (สกุล)

ปลาช่อนแอฟริกา  เป็นชื่อสกุลของปลาน้ำจืดจำพวกหนึ่ง ในวงศ์ปลาช่อน (Channidae) ใช้ชื่อสกุลว่า "Parachanna" (/พา-รา-ชาน-นา/) 
มีรูปร่างคล้ายคลึงกับปลาในสกุล "Channa" ที่พบในทวีปเอเชีย แต่ทว่าปลาในสกุลนี้จะมีขนาดลำตัวที่เล็กกว่า มีส่วนหัวที่เล็กและแบน และมีลายที่ลำตัวคล้ายลายไม้แบบเดียวกับ ปลากระสง ("C. lucius") ที่อยู่ในสกุล "Channa"
พบทั้งหมด 3 ชนิด โดยพบในตอนกลางและตอนตะวันตกของทวีปแอฟริกา ได้แก่
ใช้บริโภคกันในท้องถิ่น และมีการเลี้ยงเป็นปลาสวยงาม โดยส่งออกไปขายยังต่างประเทศ
นอยเอดอยท์เชแฮร์เต

นอยเอดอยท์เชแฮร์เต ("New German Hardness" หรือรู้จักในชื่อ Die Neue Härte) เป็นแนวเพลงอิเล็กทรอนิกส์เมทัลเยอรมัน หรือแดนซ์เมทัล (tanzmetal) เป็นแนวเพลงย่อยของเพลงร็อก ผู้คิดค้นคำนี้คือสื่อด้านดนตรีเยอรมัน หลังจากอัลบั้มแรกของวงรัมสไตน์ ที่ชื่อชุด "Herzeleid" (1995) ออกวางขาย
Bands.
<templatestyles src="Div col/styles.css"/>
หม่อมเจ้าจันทรศิริปริวัตร จันทรทัต

พันโท หม่อมเจ้าจันทรศิริปริวัตร จันทรทัต (3 มกราคม พ.ศ. 2445 – 25 มีนาคม พ.ศ. 2518) เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา
พระประวัติ.
หม่อมเจ้าจันทรศิริปริวัตร จันทรทัต มีพระนามลำลองว่า ท่านชายอ่าว เป็นพระโอรสในพระเจ้าบรมวงศ์เธอ กรมหมื่นวิวิธวรรณปรีชา ประสูติแต่หม่อมอาบ จันทรทัต ณ อยุธยา เมื่อวันที่ 3 มกราคม พ.ศ. 2445 มีโสทรอนุชาและโสทรขนิษฐา 3 องค์ ได้แก่
และมีเชษฐาและเชษฐภคินีต่างพระมารดา 4 องค์ ได้แก่
เมื่อปี พ.ศ. 2452 ทรงเข้าศึกษาที่โรงเรียนเทพศิรินทร์ เมื่อสำเร็จการศึกษาทรงเข้ารับราชการเป็นทหาร มียศสูงสุดที่ “พันโท” เนื่องจากทรงรับราชการทหารที่ต่างจังหวัดจึงไม่ค่อยมีเวลาอยู่กับโอรสธิดานัก
หม่อมเจ้าจันทรศิริปริวัตร จันทรทัต สิ้นชีพิตักษัยเมื่อวันที่ 25 มีนาคม พ.ศ. 2518 สิริชันษา 73 ปี
ครอบครัว.
หม่อมเจ้าจันทรศิริปริวัตร จันทรทัต เสกสมรสกับหม่อมจรูญ จันทรทัต ณ อยุธยา (สกุลเดิม ณ ถลาง) มีโอรสธิดา 3 คน ได้แก่
หม่อมราชวงศ์จันทร์แรมศิริโชค จันทรทัต

หม่อมราชวงศ์จันทร์แรมศิริโชค จันทรทัต (21 กรกฎาคม พ.ศ. 2473 - 25 มกราคม พ.ศ. 2553) เป็นผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533
ประวัติ.
หม่อมราชวงศ์จันทร์แรมศิริโชค จันทรทัต เป็นโอรสของหม่อมเจ้าจันทรศิริปริวัตร จันทรทัตกับหม่อมจรูญ จันทรทัต ณ อยุธยา เกิดเมื่อวันที่ 21 กรกฎาคม พ.ศ. 2473 ในวัยเด็กท่านอยู่กับคุณตาคุณยายที่กรุงเทพฯ เรียนโรงเรียนประจำ มีโอกาสสอบชิงทุนได้ไปเรียนที่อังกฤษ
การทำงาน.
หม่อมราชวงศ์จันทร์แรมศิริโชค จันทรทัต เริ่มรับราชการที่กระทรวงการคลัง ประจำกองเงินตราต่างประเทศ เมื่อวันที่ 17 พฤษภาคม พ.ศ. 2498 และรับราชการมาเรื่อย ๆ จนกระทั่งเมื่อวันที่ 25 กรกฎาคม พ.ศ. 2503 ได้เลื่อนเป็นหัวหน้าแผนกรัฐวิสาหกิจ กองควบคุมรายได้ ในปี พ.ศ. 2528 ได้ดำรงตำแหน่งผู้อำนวยการธนาคารออมสินคนที่ 7 ดำรงตำแหน่งระหว่าง พ.ศ. 2528 - พ.ศ. 2533 ต่อจากนายดุษฎี สวัสดิ์–ชูโต
ครอบครัว.
หม่อมราชวงศ์จันทร์แรมศิริโชค จันทรทัต สมรสกับ โอนอ่อน จันทรทัต ณ อยุธยา (สกุลเดิม:ศิริวรรณ)
เตือนใจ ดีเทศน์

เตือนใจ ดีเทศน์ (เกิด 8 เมษายน พ.ศ. 2495) ชื่อเล่น แดง อดีตสมาชิกวุฒิสภาจังหวัดเชียงราย และเป็นนักพัฒนาสังคม กรรมการสิทธิมนุษยชน
ประวัติ.
เตือนใจ ดีเทศน์ เกิดเมื่อวันที่ 8 เมษายน พ.ศ. 2495 เป็นบุตรของหม่อมหลวงขาบ กุญชร อดีตเลขาธิการนายกรัฐมนตรี และโฆษกประจำสำนักนายกรัฐมนตรี กับ นางอุไร เปรมัษเฐียร สถานภาพ สมรสกับนายธนูชัย ดีเทศน์ มีบุตร 2 คน 
การศึกษา.
เตือนใจ ดีเทศน์ จบการศึกษาปริญญาตรี สาขาสังคมวิทยาและมานุษยวิทยา เกียรตินิยมอันดับสอง คณะรัฐศาสตร์ จุฬาลงกรณ์มหาวิทยาลัย (รุ่นที่ 23) เมื่อปี 2517 และประกาศนียบัตรชั้นสูง บัณฑิตอาสาสมัคร มหาวิทยาลัยธรรมศาสตร์ รุ่นที่ 6 (พื้นที่บ้านบางสา อ.แม่จัน จ.เชียงราย พ.ศ. 2517-2520) 
นอกจากนั้น เตือนใจ ยังได้รับปริญญากิตติมศักดิ์จากสถาบันอุดมศึกษาหลายแห่ง ได้แก่ 
การทำงาน.
เตือนใจ ดีเทศน์ เป็นนักพัฒนาสังคม จนกระทั่งในการเลือกตั้งสมาชิกวุฒิสภาไทยเป็นการทั่วไป พ.ศ. 2543 เธอได้รับเลือกตั้งเป็นสมาชิกวุฒิสภาจังหวัดเชียงราย กระทั่งในปี พ.ศ. 2549 เธอได้รับแต่งตั้งเป็นสมาชิกสภานิติบัญญัติแห่งชาติ ซึ่งจัดตั้งขึ้นหลังการรัฐประหารในประเทศไทย พ.ศ. 2549 โดยเป็นตัวแทนของกลุ่มการพัฒนาท้องถิ่น การส่งเสริมคุณธรรม องค์กรแรงงาน องค์กรเอกชนสาธารณประโยชน์
ต่อมาในการเลือกตั้งสมาชิกวุฒิสภาไทยเป็นการทั่วไป พ.ศ. 2557 เธอได้ลงสมัครรับเลือกตั้งอีกครั้ง แต่ไม่ได้รับเลือกตั้ง กระทั่งในปี พ.ศ. 2558 ได้รับแต่งตั้งเป็นกรรมการสิทธิมนุษยชนแห่งชาติ
รางวัล.
1994 Goldman Environmental Prize, Recipient Asia, Sustainable Development. Goldman Environmental Foundation. USA.
วุ่นรักทายาทพันล้าน

วุ่นรักทายาทพันล้าน หรือ หยุดหัวใจ...นายไฮโซ  เป็นละครโทรทัศน์แนวโรแมนติกและดราม่า เขียนโดยคิม อิน-ซุก กำกับโดยคัง ชิน-ฮโย และ บู ซ็อง-ช็อล ออกอากาศทางช่องเอสบีเอส ทุกวันพุธและพฤหัสบดี เวลา 21.55 น. ตั้งแต่วันที่ 9 ตุลาคม ถึงวันที่ 12 ธันวาคม พ.ศ. 2556 รวมความยาว 20 ตอน ส่วนในประเทศไทยได้มีการซื้อลิขสิทธิ์โดยเวิร์คพอยท์ เอ็นเทอร์เทนเมนท์ ออกอากาศทางเวิร์คพอยท์ทีวี ทุกวันจันทร์และอังคาร เวลา 21.15 - 22.45 น.เริ่มฉายวันที่ 8 เมษายน และได้กลับมาออกอากาศที่ช่อง 3 แฟมิลี่ ในชื่อใหม่ว่า วุ่นรัก ทายาทพันล้าน
ละครเรื่องนี้ได้รับความนิยมอย่างสูงทันทีที่เริ่มออกฉายเนื่องจากมีนักแสดงชั้นนำทั้งอี มิน-โฮ และพัก ชิน-ฮเย โดยเมื่อเริ่มออกฉายมีเรตติงมาเป็นอันดับ 2 และขึ้นเป็นอันดับ 1 ในช่วงกลางเดือนพฤศจิกายน และยังถูกซื้อลิขสิทธิ์ไปฉายในหลายประเทศคือ ญี่ปุ่น จีน ไต้หวัน ฮ่องกง และมาเลเซีย
เนื้อเรื่องย่อ.
คิม นัม-ยุน เป็นประธานเอ็มไพร์กรุ๊ป เครือธุรกิจใหญ่หลายพันล้าน เขามีลูกชาย 2 คนคือ คิมว็อน ที่เกิดกับภรรยาคนแรก และคิมทัน ที่เกิดกับอนุภรรยา คือฮัน คี-แอ แต่ภรรยาที่เปิดเผยออกหน้าในสังคมคือ ช็อง จี-ซุก ซึ่งดำรงตำแหน่งสำคัญในเอ็มไพร์ ทั้งยังเป็นผู้ปกครองของว็อนและทัน ในขณะที่คี-แอ แม้จะอาศัยอยู่ในบ้านหลังใหญ่มีคนรับใช้ แต่ไม่สามารถออกไปไหนได้ ชีวิตของเธอจึงไม่ต่างจากถูกกักบริเวณ ส่วนชา อึน-ซัง เป็นลูกสาวของพัก มี-นัม แม่บ้านที่เป็นใบ้ในบ้านของคี-แอ ครั้งหนึ่งอึน-ซังไปตามหาพี่สาวที่อเมริกา แต่กลับพบว่าพี่ของเธอต้องการหลอกเอาเงินเท่านั้น อึนซังไม่มีที่ไป คิมทันที่เห็นเธอตั้งแต่แรกและชอบในทันทีจึงพาเข้ามาอยู่ในบ้าน ความใกล้ชิดทำให้ทั้งคู่เกิดความรู้สึกดีต่อกัน
เมื่อกลับมาเกาหลีอึน-ซังย้ายไปอยู่บ้านเดียวกับแม่ เธอจึงพบกับคิมทันซึ่งกลับมาเกาหลีเช่นเดียวกัน และได้รู้ความจริงว่าเขาเป็นทายาทธุรกิจพันล้าน อึนซังได้เข้าไปเรียนในโรงเรียนเอ็มไพร์ ซึ่งเต็มไปด้วยไฮโซเศรษฐี ทั้งราเฮลคู่หมั้นของทัน ย็อง-โด ที่หลงรักเธอ รวมทั้งทันเอง ทำให้ย็องโดและทันซึ่งเคยมีเรื่องขัดแย้งในอดีตต้องยิ่งบาดหมางกัน ยิ่งไปกว่านั้นการเป็นครอบครัวเศรษฐีทำให้เรื่องของทั้งคู่ไม่อาจเป็นไปได้ ทันไม่เคยได้รับความรักจากพ่อและพี่ชาย และยังต้องปกปิดเรื่องแม่ที่แท้จริงไว้อย่างมิดชิด ขณะที่อึน-ซังเองก็ต้องฝ่าฟันเส้นแบ่งฐานะชนชั้นที่ต่างกันราวฟ้ากับเหวและอุปสรรคนานัปการ
เคอร์บัลสเปซโปรแกรม

เคอร์บัลสเปซโปรแกรม  หรือ เคเอสพี  เป็นเกมจำลองการบินอวกาศ พัฒนาโดยสควอด และเผยแพร่โดยไพรเวตดิวิชัน สำหรับระบบปฏิบัติการณ์ไมโครซอฟท์ วินโดวส์, แมคโอเอส, ลินุกซ์, เพลย์สเตชัน 4 และ เอกซ์บอกซ์วัน ในเกม ผู้เล่นกำกับโครงการอวกาศแรกเริ่มที่ดำเนินการโดยมนุษย์ต่างดาวสีเขียวที่รู้จักในชื่อ เคอร์บัล ตัวเกมการเล่นมีเครื่องมือจำลองทางฟิสิกส์ของวงโคจรที่สมจริง ทำให้ผู้เล่นสามารถจำลองการเคลื่อนย้ายวงโคจรในเรื่องจริง เช่นวงโคจรถ่ายโอนโฮมันน์และการนัดพบในวงโคจร
รุ่นสาธารณะแรกถูกเผยแพร่ทางดิจิทัลในหน้าร้าน "Kerbal Space Program" ของสควอด ในวันที่ 24 มิถุนายน 2011 และเข้าร่วมโครงการเออร์ลีแอ็กเซสของสตีม ในวันที่ 20 มีนาคม 2013 ตัวเกมถูกปล่อยออกจากการทดสอบขั้นเบตา ในวันที่ 27 เมษายน 2015 "เคอร์บัลสเปซโปรแกรม" รองรับตัวปรับแต่งเกมที่ผู้เล่นสร้างขึ้นซึ่งเพิ่มรูปแบบการเล่นใหม่ ตัวปรับแต่งเกมที่ได้รับความนิยมได้รับการอุปการะและการรวมเข้าสู่ตัวเกมโดยสควอด ผู้คนและองค์กรในอุตสาหกรรมอวกาศได้แสดงความสนใจในเกม รวมถึงนาซา, องค์การอวกาศยุโรป, และ ปีเตอร์ เบคค์, ประธานบริษัทและประธานฝ่ายเทคโนโลยีของร็อกเก็ตแลป.
ในเดือนพฤษภาคม 2017, สควอดประกาศว่าเกมนั้นถูกซื้อโดยบริษัทวิดีโอเกม เทค-ทู อินเตอร์แอคทีฟ, ซึ่งจะสนันสนุนสควอดในการทำให้รุ่นคอนโซลให้เป็นปัจจุบัน พร้อมกับรุ่นคอมพิวเตอร์ส่วนตัว รุ่น "Enhanced Edition" ถูกปล่อยใน เอกซ์บอกซ์วันและ เพลย์สเตชัน 4 ในเดือนมกราคม 2018 โดย ไพรเวตดิวิชัน, บริษัทเผยแพร่ย่อยของ เทค-ทู อินเตอร์แอคทีฟ ส่วนขยายของเกมสองส่วนถูกปล่อยเป็นเนื้อหาที่ดาวน์โหลดได้: "Making History" ในเดือนมีนาคม 2018 และ "Breaking Ground" ในเดือนพฤษภาคม 2019 ภาคต่อของเกม -"เคอร์บัลสเปซโปรแกรม 2"- ถูกประกาศว่าจะเปิดตัวในปี 2022
ปลาไหลนา (สกุล)

ปลาไหลนา หรือ ปลาไหลบึง เป็นชื่อสกุลของปลาน้ำจืดและน้ำกร่อยจำพวกหนึ่ง ในวงศ์ปลาไหลนา (Synbranchidae) ใช้ชื่อสกุลว่า "Monopterus" (/โม-น็อพ-เทอ-รัส/)
มีรูปร่างยาวคล้ายงู ลำตัวลื่นมาก มีเมือกอยู่ตลอดทั้งตัว มีเกล็ดขนาดเล็กฝังอยู่ใต้ผิวหนัง มีลักษณะสำคัญ คือ ฟันมีขนาดเล็ก ขากรรไกรล่างและที่กระดูกเพดานปากชิ้นข้างติดกันเป็นแผ่น ๆ ช่องเหงือกอยู่ใต้หัว หนังริมกระดูกแก้มทั้งสองข้างติดต่อรวมกัน และตรงกลางเป็นเอ็นที่ยึดติดกับเอ็นคาง ไม่มีครีบอกและครีบท้อง ตามีขนาดเล็ก 
เป็นปลากินเนื้อและซากสัตว์ต่าง ๆ เป็นอาหาร ขนาดเมื่อโตเต็มที่ประมาณ 30–60 เซนติเมตร พบกระจายพันธุ์ทั่วไปทั้งในทวีปอเมริกาเหนือ, อเมริกาใต้, แอฟริกา และเอเชีย โดยมีชนิดที่รู้จักเป็นอย่างดี คือ ปลาไหลนา ("M. albus")
ปลากระทิง (สกุล)

ปลากระทิง เป็นสกุลของปลากระดูกแข็งจำพวกหนึ่ง ในสกุล "Mastacembelus" (/มาส-ตา-เซม-เบล-อัส/) อยู่ในอันดับปลาไหลนา วงศ์ปลากระทิง (Mastacembelidae)
มีรูปร่างโดยรวม ลำตัวยาว แบนข้างเล็กน้อย ปลายจะงอยปากบนเรียวแหลมคล้ายปลาหลด จมูกคู่หน้ามีปลายแยกออกเป็นติ่งเนื้อเล็ก ๆ 2 ติ่ง และติ่งใหญ่ 2 ติ่ง มีครีบหลังและครีบก้นยาวต่อเนื่องกับครีบหาง ก้านครีบเดี่ยวของครีบหลังเป็นหนามแหลมสั้น ๆ เพื่อป้องกันตัวประมาณ 33–40 ก้าน สีสดสวยกว่าและมีขนาดใหญ่กว่า อาศัยอยู่ในแม่น้ำลำคลองและที่ลุ่มทั่วไป พบทั้งในแหล่งน้ำจืดและน้ำกร่อย
กระจายพันธุ์ในทวีปแอฟริกาและทวีปเอเชียและภูมิภาคเอเชียอาคเนย์ มีความยาวโดยเฉลี่ยประมาณ 60–80 เซนติเมตร หากินตามพื้นท้องน้ำด้วยการกินปลาขนาดเล็กและสัตว์น้ำขนาดเล็ก โดยมักจะซุกซ่อนตัวในโพรงไม้หรือวัตถุต่าง ๆ ใต้น้ำ 
มีความสำคัญต่อมนุษย์ในแง่ของการบริโภค ตกปลา และเลี้ยงเป็นปลาสวยงาม
สกุลปลาทอง

ปลาทอง  เป็นสกุลของปลาน้ำจืด ในวงศ์ปลาตะเพียน (Cyprinidae) ใช้ชื่อสกุลว่า "Carassius" (/คา-ราส-สิ-อัส/) ในวงศ์ย่อย Cyprininae
เป็นปลาที่มนุษย์คุ้นเคยกันเป็นอย่างดี เหมือนกับปลาในสกุล "Cyprinus" ที่เดิมอยู่รวมอยู่ด้วยกันมาก่อน ในฐานะของปลาที่เป็นปลาใช้ในการบริโภค และต่อมาได้มีการพัฒนาสายพันธุ์ให้มีรูปร่าง และสีสันสวยงามมากขึ้น เพื่อเลี้ยงกันเป็นปลาสวยงาม โดยชาวจีนเมื่อกว่า 2,000 ปีมาแล้ว
ปลาในสกุลนี้ มีรูปร่างทั่วไปเหมือนกับปลาในสกุล "Cyprinus" จุดที่แตกต่างกันคือ ไม่มีหนวดที่ริมฝีปาก และมีถิ่นกำเนิดดั้งเดิมอยู่เฉพาะภูมิภาคเอเชียตะวันออก และบางส่วนในรัสเซียเท่านั้น ขณะที่บางชนิดเป็นปลาเฉพาะถิ่นพบได้เฉพาะทะเลสาบบิวะ ที่ประเทศญี่ปุ่นเท่านั้น
ปลาช่อนเข็ม (สกุล)

ปลาช่อนเข็ม  ชื่อสกุลของปลาน้ำจืดขนาดเล็กจำพวกหนึ่ง ที่อยู่ในวงศ์ Luciocephalinae ในวงศ์ใหญ่ Osphronemidae ใช้ชื่อสกุลว่า "Luciocephalus" (/ลิว-ซิ-โอ-เซฟ-อา-ลัส/)
มีรูปร่างแตกต่างไปจากปลาชนิดอื่นในวงศ์นี้อย่างเห็นได้ชัด โดยกลับมีรูปร่างคล้ายปลาช่อน แต่หัวและปากยื่นยาวแหลมเหมือนปลาเข็ม ลำตัวมีสีน้ำตาลไหม้หรือน้ำตาลเขียว ด้านหลังสีจางกว่า และมีแถบสีดำพาดยาวทางความยาวลำตัวอย่างเห็นได้ชัด ครีบทุกครีบบางใส และไม่มีถุงลม
มีขนาดลำตัวตั้งแต่ 20 เซนติเมตร จนถึง 10 เซนติเมตร
เป็นปลาที่หากินอยู่ตามผิวน้ำของพรุตั้งแต่ภาคใต้ตอนล่างของไทยไปจนถึงเกาะบอร์เนียว ในอินโดนีเซีย วางไข่โดยตัวผู้จะอมไว้ในปาก และเลี้ยงจนลูกปลาได้ขนาด 1 เซนติเมตร จึงปล่อยออกมา ขณะที่ตัวเมียจะมีขนาดใหญ่กว่าตัวผู้
มีอยู่ 2 ชนิดเท่านั้น คือ
นิยมเลี้ยงเป็นปลาสวยงามทั้งคู่
จังหวัดเกียนซาง

เกียนซาง หรือ เกียนยาง  เป็นจังหวัดที่ตั้งอยู่บริเวณสามเหลี่ยมปากแม่น้ำโขง มีเมืองหลักคือ สักซ้า  เคยเป็นส่วนหนึ่งของอาณานิคมอินโดจีนของฝรั่งเศส ภายใต้อาณานิคมโคชินไชนา และต่อมาอยู่ภายใต้ของสาธารณรัฐเวียดนามและสาธารณรัฐสังคมนิยมเวียดนามในปัจจุบัน
ปลากะพงขาว (สกุล)

ปลากะพงขาว สกุลของปลาน้ำจืด, น้ำกร่อย และปลาทะเลจำพวกหนึ่ง ในวงศ์ปลากะพงขาว (Latidae) ใช้ชื่อสกุลว่า "Lates" (/ลา-ติส/)
มีรูปร่างโดยรวม คือ รูปร่างลำตัวหนาและด้านข้างแบน หัวโต จะงอยปากค่อนข้างยาวและแหลม นัยน์ตาโต ปากกว้างยืดหดได้ มุมปากอยู่เลยไปทางหลังนัยน์ตา ฟันเป็นฟันเขี้ยวอยู่บนขากรรไกรบนและล่าง ขอบกระดูกแก้มเป็นหนามแหลม ขอบกระดูกกระพุ้งเหงือกแข็งและคม คอดหางมีขนาดใหญ่และแข็งแรง เกล็ดใหญ่มีขอบหยักเป็นหนามเมื่อลูบจะสากมือ ครีบหลังอันแรกมีก้านครีบเป็นหนามแข็ง ปลายแหลม อันที่สองเป็นครีบอ่อนมีขนาดใกล้เคียงกัน ครีบใหญ่ปลายกลมมน 
มีขนาดตั้งแต่ประมาณ 1 ฟุต ไปจนถึงเกือบ 2 เมตร และมีน้ำหนักได้ถึง 200 กิโลกรัม ในปลากะพงแม่น้ำไนล์ ("L. niloticus") ซึ่งจัดว่าเป็นปลาที่มีขนาดใหญ่ที่สุดในสกุลนี้และวงศ์นี้ ที่พบได้ในแหล่งน้ำจืดของทวีปแอฟริกา
ปลากะพงขาวมีทั้งหมด 9 สปีชีส์ ซึ่งจัดว่ามีจำนวนสมาชิกมากที่สุดในวงศ์นี้ ทั้งหมดนิยมใช้ตกเป็นปลาเกมกีฬา และนิยมบริโภคเนื้อเป็นอาหาร พบตั้งแต่ทะเลสาบน้ำจืดหลายแห่งในทวีปแอฟริกาไปจนถึงชายฝั่งทะเลในทวีปเอเชีย ไปจนถึงโอเชียเนีย โดยมี 2 ชนิดเท่านั้นที่พบในทวีปเอเชียและโอเชียเนีย
ซึ่งคำว่า "Lates" นั้นมาจากภาษาละตินคำว่า "latēre" หมายถึง "ถูกซ่อนไว้"
อ่าวแนร์ราแกนเซตต์

อ่าวแนร์ราแกนเซตต์  คือ อ่าวและชะวากทะเลแห่งหนึ่งในรัฐโรดไอแลนด์ สหรัฐอเมริกา และเป็นอ่าวที่ใหญ่ที่สุดในนิวอิงแลนด์ โดยเป็นอ่าวธรรมชาติที่ขยายกว้างขึ้นเรื่อย ๆ ไปถึงรัฐแมสซาชูเซตส์และจรดมหาสมุทรแอตแลนติก ภายในอ่าวยังมีเกาะต่าง ๆ เกาะที่ใหญ่ที่สุด 3 เกาะตามลำดับคือ เกาะอะควิดเนก (Aquidneck), เกาะโคแนนิคัต (Conanicut) และเกาะพรูเดนซ์ (Prudence) ในอ่าวแนร์ราแกนเซตต์มีอ่าวเล็ก ๆ ได้แก่ อ่าวเมานต์โฮป (Mount Hope) และอ่าวบริสตอล (Bristol)
เมืองและประชากร.
บริเวณรอบอ่าวแนร์ราแกนเซตต์ประกอบด้วยเมืองพรอวิเดนซ์ เมืองหลวงของรัฐโรดไอแลนด์ รวมถึงชานเมืองต่าง ๆ ได้แก่ วาร์วิกและแครนสตัน ตั้งอยู่ทางด้านตะวันตกของอ่าว นิวพอร์ตตั้งอยู่ทางใต้สุดของอ่าว ซึ่งเป็นศูนย์ฝึกฝนหลักของกองทัพเรือสหรัฐอเมริกา และบริสตอลตั้งอยู่ตอนกลางของอ่าวแนร์ราแกนเซตต์ อยู่ระหว่างอ่าวเมานต์โฮปกับอ่าวบริสตอล ซึ่งเป็นที่ตั้งของมหาวิทยาลัยโรเจอร์ วิลเลียมส์ และเมืองฟอลล์ริเวอร์ รัฐแมสซาชูเซสต์ ตั้งอยู่ทางตอนเหนือสุดของอ่าว
โทนี่ มีชัย

โทนี่ มีชัย  ชื่อไทยคือ กฤษดา มีชัยพันธุมะบำรุง เป็นผู้ฝึกสอนกอล์ฟ เป็นที่รู้จักในวงกว้าง และมีผลงานอย่างต่อเนื่องกว่า 30 ปี นอกจากนี้ ยังเป็นสมาชิกระดับยูเอสพีจีเอ 1 ใน 3 คน ที่มีอยู่ของประเทศไทย
ประวัติ.
โปรโทนี่ มีชัย เกิดที่ชิคาโก รัฐอิลลินอย เขาเติบโตอยู่ที่เรดบัด เซาท์เทิร์นอิลลินอย สำเร็จการศึกษาระดับ High School ชั้นนำอย่าง Chaminade College Preparatory ในเซนต์ หลุยส์ และจบการศึกษาระดับปริญญาตรี US PGM (PGA Professional Golf Maagement) ที่ New Mexico State University สถาบันที่ได้รับการรับรองจากสมาคม PGA of America จากสหรัฐอเมริกา นอกจากนี้ยังสำเร็จ Bachelor in Business Administration ในมหาวิทยาลัยเดียวกัน และจบการศึกษาปริญญาโท ที่รัฐมิสซูรี
พ.ศ. 2538 โทนี่กับ Ed LeBeau ร่วมก่อตั้งสถาบันฮาร์ทแลนด์กอล์ฟสคูล ขึ้นเป็นครั้งแรก ที่เซนต์หลุยส์ รัฐมิสซูรี สหรัฐอเมริกา
จากนั้น พ.ศ. 2542 ขยายสาขามาที่ประเทศไทย ที่อำเภอชะอำ ก่อนที่จะมาเปิดสาขาใน กรุงเทพมหานคร รวมถึงเปิดสาขาที่จังหวัดเชียงใหม่ 
ทั้งนี้ ฮาร์ทแลนด์ กอล์ฟ สคูล ที่โปรโทนี่ เข้ามาบริหารได้รับการยกย่องว่าเป็นสถาบันสอนกอล์ฟที่มีชื่อเสียงมากที่สุด มีลูกศิษย์ทั่วประเทศ ทั้งชาวไทยและชาวต่างชาติ กว่า 8 พันคน
ใน พ.ศ. 2553 โปรโทนี่ ได้เข้าช่วยสมาคมผู้ปกครอง TJGGA พานักกอล์ฟเยาวชนไปแข่งกอล์ฟที่ต่างประเทศ และยังช่วยหาทุนสนับสนุนให้เด็ก ๆ เข้ารับการศึกษาในหลาย มหาวิทยาลัยในสหรัฐฯ
ในเดือนสิงหาคม พ.ศ. 2556 โทนี่ ได้ต้อนรับแฮงค์ ฮานีย์ ผู้ฝึกสอนของไทเกอร์ วูดส์ ที่มาเยือนเมืองไทย ที่จังหวัดภูเก็ต และในวันที่ 16 ตุลาคม ปีเดียวกัน โทนี่ ได้อบรมทักษะการเล่นกอล์ฟให้กับนักกอล์ฟที่จังหวัดฉะเชิงเทรา โดยมีผู้เข้าร่วมกิจกรรมดังกล่าวกว่า 500 คน
ชีวิตส่วนตัว.
ด้านชีวิตส่วนตัว โทนี่ มีชัย สมรสกับศรสวรรค์ ภู่วิจิตร อดีตนักกีฬาว่ายน้ำทีมชาติไทย และมีลูกสาวด้วยกันชื่อเอมมี่
ดิสนีย์เอ็กซ์ดี

ดิสนีย์เอ็กซ์ดี  เป็นช่องสถานีโทรทัศน์ของสหรัฐอเมริกา ภายใต้การบริหารของบริษัท วอลต์ ดิสนีย์ ซึ่งแพร่ภาพการ์ตูนและภาพยนตร์เป็นหลัก ดิสนีย์เอ็กซ์ดีเริ่มออกฉายครั้งแรกเมื่อ 13 กุมภาพันธ์ พ.ศ. 2552
ช่องนานาชาติ.
ดิสนีย์เอ็กซ์ดี มีการเผยแพร่ในต่างประเทศดังนี้
เอเชีย.
ดิสนีย์เอ็กซ์ดีเผยแพร่ให้ประเทศผู้ใช้บริการในอินเดีย อินโดนีเซีย, ญี่ปุ่น มาเลเซีย สิงคโปร์ ศรีลังกา และ ไทย
ญี่ปุ่น.
รู้จักกันในชื่อตูนดิสนีย์ ได้ออกอากาศโดยใช้ทั้งภาษาญี่ปุ่นและภาษาอังกฤษ
มาเลเซีย.
ดิสนีย์เอ็กซ์ดีเริ่มฉายในประเทศมาเลเซียในวันที่ 15 กันยายน 2012
ออสเตรเลีย.
ดิสนีย์เอ็กซ์ดีเริ่มฉายโดยFoxtelในวันที่ 10 เมษายน 2014
แคนาดา.
ดิสนีย์เอ็กซ์ดีเริ่มฉายในประเทศแคนาดาในวันที่ 1 มิถุนายน 2011
ละตินอเมริกา.
ประเทศที่ใช้บริการ คือ อาร์เจนตินา บราซิล ชิลี โคลัมเบีย เอกวาดอร์ เม็กซิโก และ เวเนซุเอลา
แอฟริกาใต้.
ดิสนีย์เอ็กซ์ดีมีสถานีอยู่ในประเทศแอฟริกาใต้
ดิสนีย์เอ็กซ์ดีเอเชียตะวันออกเฉียงใต้

ดิสนีย์เอ็กซ์ดีเอเชียตะวันออกเฉียงใต้  เป็นช่องสถานีโทรทัศน์ ที่ออกฉายในภูมิภาคเอเชียตะวันออกเฉียงใต้ โดยมีต้นแบบมาจากช่องดิสนีย์เอ็กซ์ดี ของสหรัฐอเมริกา
รายการที่ออกอากาศ.
ออกอากาศช่องอื่น ๆ.
อนิเมะ
มาร์เวลบนดิสนีย์เอ็กซ์ดี
รายการที่เคยนำมาฉาย.
<templatestyles src="Div col/styles.css"/>
ภาพยนตร์.
<templatestyles src="Div col/styles.css"/>
ริเรีย โคจิมะ

ริเรีย โคจิมะ (; โรมาจิ: "Kojima Riria") เกิดเมื่อวันที่ 18 ธันวาคม ค.ศ. 1993 เป็นนักแสดงชาวญี่ปุ่น มีชื่อเดิมในวงการบันเทิงว่า ริเรีย (梨里杏) และ ริเรีย บาบะ (馬場 梨里杏)
อาชีพ.
เธอเริ่มต้นอาชีพในปี ค.ศ. 2001 ภายใต้สังกัดKirin Pro ก่อนที่จะย้ายไปสังกัด LesPros Entertainment ในปี ค.ศ. 2007 ในปี ค.ศ. 2008 เธอเปลี่ยนชื่อเป็น "ริเรีย" และในปี ค.ศ. 2011 เธอได้รับรางวัล Playboy Grand Prix ที่งาน Gravure Japan Awards ครั้งที่สาม ในปี ค.ศ. 2014 เธอปรากฏตัวในซีรีส์โทกูซัตสึสองเรื่อง คือ "ขบวนการรถไฟ ทคคิวเจอร์" และ "เซโร่ บทเลือดทมิฬ" ในวันที่ 17 มิถุนายน ค.ศ. 2015 เธอเปลี่ยนชื่อเป็น "ริเรีย โคจิมะ" และในเดือนธันวาคม ค.ศ. 2020 เธอลาออกจากสังกัด LesPros Entertainment และในปี ค.ศ. 2021 เธอเข้าร่วมสังกัด Toyota Office
วอลเลย์บอลยุวชนชายชิงแชมป์เอเชีย 2012

วอลเลย์บอลยุวชนชายชิงแชมป์เอเชีย 2012 จัดขึ้นที่ เมืองเตหะราน, ประเทศอิหร่าน 24 ตุลาคม - 1 พฤศจิกายน 2012
การแบ่งกลุ่ม.
แบ่งกลุ่มโดยอาศัยอันดับจากวอลเลย์บอลยุวชนชายชิงแชมป์เอเชีย 2010.
"* ถอนตัว"
อันดับการแข่งขัน.
<templatestyles src="Col-begin/styles.css"/>
อันซัน

อันซัน  เป็นเมืองหนึ่งในจังหวัดคย็องกี ประเทศเกาหลีใต้ ซึ่งเป็นส่วนหนึ่งของเขตปริมณฑลของโซล เมืองเชื่อมต่อด้วยทางรถไฟใต้ดินโซล สาย 4 อันซันตั้งอยู่ชายฝั่งทะเลเหลือง และมีอาณาเขตไปถึงบางเกาะริมชายฝั่ง เกาะที่ใหญ่และมีชื่อเสียงที่สุดคือ เกาะแทบู (Daebu Island) สถาบันทางศึกษาที่สูงกว่าหลายแห่งตั้งอยู่ที่อันซัน ซึ่งรวมถึงมหาวิทยาลัยอันซัน วิทยาลัยเทคโนโลยีอันซัน สถาบันศิลปะโซล วิทยาเขต ERICA ของมหาวิทยาลัยฮันยัง ศูนย์ความปลอดภัยทางการขนส่งเกาหลี ด้วยจำนวนชาวต่างชาติที่เพิ่มมากขึ้น เมืองได้รับการกำหนดเป็นเขตความหลากหลายทางวัฒนธรรมเมื่อวันที่ 11 พฤศจิกายน พ.ศ. 2552 ศาลาว่าการเมืองอันซันเป็นแห่งแรกในเกาหลีใต้ที่เปิดดำเนินการตลอดทั้งวัน
วัดบึง (จังหวัดนครราชสีมา)

วัดบึง ตั้งอยู่ที่ ตำบลในเมือง อำเภอเมืองนครราชสีมา จังหวัดนครราชสีมา เป็นพระอารามหลวงชั้นตรีชนิดสามัญ อยู่ในเขตการปกครองคณะสงฆ์มหานิกายภาค 11
ประวัติ.
วัดบึง สร้างขึ้นเมื่อปี พ.ศ. 2220 ในสมัยกรุงศรีอยุธยา โดยเป็นวัดที่สร้างพร้อมๆ กับการสร้างเมืองนครราชสีมา โดยสมเด็จพระนารายณ์มหาราช โปรดฯ ให้โดยพระยายมราช หรือ สังข์ เป็นผู้สร้างโดยมีช่างชาวฝรั่งเศสเป็นผู้ช่วยออกแบบผังเมือง เมื่อสร้างผังเมืองเสร็จ จึงโปรดฯ ให้ประชาชน และคฤหบดีและขุนนาง สร้างวัด 6 วัด คือ วัดพระนารายณ์มหาราช(วัดกลาง) วัดบูรพ์ วัดอิสาน วัดพายัพ วัดบึง และวัดสระแก้ว
วัดบึง สันนิษฐานว่าน่าจะเป็นวัดที่เจ้านาย หรือขุนนางชั้นผู้ใหญ่ในสมัยนั้นสร้างขึ้น เพราะมีหลักฐานทางโบราณคดี ทั้งทางด้านศิลปกรรและสถาปัตยกรรม คือ พระอุโบสถ พระพุทธรูปประธาน ใบเสมา และองค์ประกอบอื่นๆ และวัดบึงมีสมญานามว่า วัดบึงขุนนาง
พระอุโบสถ.
พระอุโบสถ ก่อสร้างด้วยการก่ออิฐถือปูน ขนาดกว้าว 12.15 เมตร ยาว 22 เมตร สูง 30 เมตร หลังคาลาด 4 ชั้น เครื่องบนเป็นไม้มุงด้วยกระเบื้องดินเผา ฐานมีลวดลายบัวโค้งเป็นฐานสำเภา เรียกตามภาษาช่างว่า โค้งปากตะเภา สองข้างผนังชั้นนอกมีคันทวยข้างละ 6 ตัว รวม 12 ตัว ทำเป็นรูปนาคแกะสลักไม้ประดับด้วยกระจกสี ประตูทางเข้าด้านหน้ามี 3 ประตู ด้านหลังมี 2 ประตู อกเลาประตูแกะสลักลวดลายไทย มีหน้าต่งด้านละ 5 ช่อง รวม 10 ช่อง 
ส่วนด้านบนของพระอุโบสถ ด้านทิศตะวันออกหน้าบันไม้แกะสลักรูปพระอินทร์ทรงช้างเอราวัณ อย่ตรงกลางรอบข้างเป็นลายก้านขด ทิศตะวันตกหน้าบันเป็นรูปพระนารายณ์ทางครุฒวาหนะท่านกลางก้านลายขด มีช่อฟ้าใบระกาและหางหงส์ประดับด้วยกระจกสี
พระประธานในพระอุโบสถ.
พระประธานเป็นพระพุทธรูปปางมารวิชัย (หลวงพ่อโตอู่ทอง) ขนาดหน้าตัก กว้าง 6 ศอก ประทับนั่งขัดสมาธิราบพระหัตถ์แสดงปางมารวิชัย พระพักตร์ค่อนข้างเหลี่ยม ลงรักปิดทอง เป็นพระพุทธรูปที่มีลักษณะศิลปกรรมสมัยอยุธยาตอนปลายถึงกรุงรัตนโกสินทร์ตอนต้น
ซาบา

ซาบา  เป็นเกาะแห่งหนึ่งในหมู่เกาะลีเวิร์ดในทะเลแคริบเบียน และเป็นเทศบาลรูปแบบพิเศษ (เรียกอย่างเป็นทางการว่า "ทบวงการเมือง") ที่เล็กที่สุดของประเทศเนเธอร์แลนด์ ตัวเกาะส่วนใหญ่ประกอบขึ้นจากเมานต์ซีเนอรี (Mount Scenery) ซึ่งเป็นภูเขาไฟที่อาจยังมีพลัง ด้วยความสูง 887 เมตร ภูเขาลูกนี้จึงเป็นจุดที่สูงที่สุดในราชอาณาจักรเนเธอร์แลนด์
เกาะซาบารวมกับเกาะกรีนมีสถานภาพเป็นเทศบาลรูปแบบพิเศษในประเทศเนเธอร์แลนด์หลังจากที่ดินแดนเนเธอร์แลนด์แอนทิลลีสถูกยุบเลิกเมื่อวันที่ 10 ตุลาคม ค.ศ. 2010
ตัวเกาะพื้นที่ 13 ตารางกิโลเมตร (5.0 ตารางไมล์) ณ เดือนมกราคม ค.ศ. 2013 มีจำนวนประชากร 1,991 คน และมีความหนาแน่นของประชากร 153.15 คนต่อตารางกิโลเมตร (398.2 คนต่อตารางไมล์) เมืองและที่ตั้งถิ่นฐานหลักในปัจจุบันได้แก่ เดอะบอตทัม (เมืองหลัก), วินด์เวิร์ดไซด์, เฮลส์เกต และเซนต์จอห์น
เนื่องจากเกาะนี้เป็นส่วนหนึ่งของเนเธอร์แลนด์จึงใช้ภาษาดัตช์เป็นภาษาราชการ แม้ว่าซาบาจะมีความเกี่ยวพันกับเนเธอร์แลนด์และภาษาดัตช์ แต่ภาษาอังกฤษก็เป็นภาษาหลักที่ใช้พูดกันบนเกาะและใช้ในการเรียนการสอนตั้งแต่คริสต์ศตวรรษที่ 19 ดังนั้นชาวซาบาจึงสามารถใช้ภาษาอังกฤษในการติดต่อสื่อสารทางราชการด้วย แต่ก็ยังมีภาษาถิ่นใช้กันอีกภาษาหนึ่ง ดอลลาร์สหรัฐได้กลายเป็นสกุลเงินทางการของซาบาแทนที่กิลเดอร์เนเธอร์แลนด์แอนทิลลีสตั้งแต่วันที่ 1 มกราคม ค.ศ. 2011 
ซาบาเป็นที่ตั้งของคณะแพทยศาสตร์ มหาวิทยาลัยซาบา ซึ่งก่อตั้งโดยกลุ่มแพทย์ผู้อพยพชาวอเมริกันร่วมกับรัฐบาลเนเธอร์แลนด์ สถาบันแห่งนี้ทำให้มีผู้อยู่อาศัยบนเกาะเพิ่มขึ้นกว่าสามร้อยคนในช่วงที่มีการเรียนการสอน
บริสตอล (รัฐโรดไอแลนด์)

บริสตอล  คือเมืองเล็กเมืองหนึ่งในเขตประวัติศาสตร์เทศมณฑลบริสตอล รัฐโรดไอแลนด์ สหรัฐอเมริกา มีประชากร 22,954 คน ใน ค.ศ. 2010 บริสตอลเป็นเมืองท่าชายทะเลน้ำลึก โดยได้รับชื่อจากเมืองบริสตอล ประเทศอังกฤษ
อุตสาหกรรมหลัก ได้แก่ การสร้างเรือ การผลิต และการท่องเที่ยว ระบบโรงเรียนในเมืองถูกรวมกับเมืองวาร์เรน ซึ่งเป็นเมืองใกล้เคียง เชื้อชาติที่โดดเด่นชาวโปรตุเกส-อเมริกัน ชาวอะโซร์ส ชาวอิตาลี-อเมริกัน เมืองบริสตอลเป็นที่ตั้งของมหาวิทยาลัยโรเจอร์ วิลเลียมส์
มูฟส์ไลก์แจกเกอร์

"มูฟส์ไลก์แจกเกอร์"  เป็นเพลงวงดนตรีอเมริกัน มารูนไฟฟ์ ร้องร่วมกับนักร้องและนักแต่งเพลง คริสตินา อากีเลรา ออกจำหน่ายโดยเอแอนด์เอ็ม อ็อกโทน เรเคิดส์ เมื่อวันที่ 21 มิถุนายน ค.ศ. 2011 เป็นซิงเกิลลำดับที่สี่และลำดับสุดท้ายจากอัลบั้มที่ออกจำหน่ายซ้ำ "แฮนส์ออลโอเวอร์" (ค.ศ. 2010) เพลงเขียนโดยแอดัม เลอวีน เบนจามิน เลวิน อัมมาร์ มาลิก และเชลล์แบ็ก โปรดิวซ์โดยเชลล์แบ็กและเบนนี บลังโก "มูฟส์ไลก์แจกเกอร์" เป็นเพลงแนวแดนซ์ป็อปและอิเล็กโทรป็อปมีเสียงซินธิไซเซอร์และกลองอิเล็กทรอนิกส์อยู่เบื้องหลัง เนื้อเพลงพูดถึงความสามารถของผู้ชายที่จะดึงดูดผู้หญิงด้วยท่าเต้นของมิก แจ็กเกอร์ นักร้องนำของวงดนตรีอังกฤษ เดอะโรลลิงสโตนส์
"มูฟส์ไลก์แจกเกอร์" ได้รับคำติชมด้านดี นักวิจารณ์ยกย่องท่อนร้องประสานเสียง (chorus) คำชมยังพูดถึงเสียงร้องของเลอวีนและอากีเลรา โดยเน้นที่เคมีที่เข้ากันของทั้งคู่ เพลงประสบความสำเร็จ ขึ้นอันดับหนึ่งบนชาร์ตมากกว่า 18 ประเทศ ในสหรัฐอเมริกา "มูฟส์ไลก์แจกเกอร์" กลายเป็นซิงเกิลแรกที่อยู่สิบอันดับแรกหลังจากเพลง "เมกส์มีวันเดอร์" (ค.ศ. 2007) และเป็นซิงเกิลแรกที่อยู่สิบอันดับแรกของคริสตินา อากีเลราตั้งแต่เพลง "คีปส์เก็ตติงเบตเตอร์" (ค.ศ. 2008) เพลงเป็นหนึ่งในซิงเกิลที่ขายดีที่สุดตลอดกาล อากีเลรากลายเป็นนักร้องหญิงคนที่สี่ที่ทำซิงเกิลอันดับหนึ่งได้ตลอดเวลา 3 ทศวรรษ ตามหลังเจเน็ต แจ็กสัน มาดอนน่า และบริตนีย์ สเปียส์ เธอมีซิงเกิลอันดับหนึ่งในคริสต์ทศวรรษ 1990, 2000 และ 2010 กลายเป็นนักร้องหญิงคนที่สองที่ทำเช่นนี้ได้ เช่นเดียวกับบริตนีย์ สเปียส์ จากทั่วโลก เพลงขายดีเป็นอันดับที่ 9 ในปี ค.ศ. 2011 ขายได้ทั้งหมด 7 ล้านหน่วย นับถึง ค.ศ. 2014 เพลงเป็นหนึ่งในหกซิงเกิลดิจิทัลที่ขายดีที่สุดตลอดกาล ด้วยยอดขาย 14 ล้านหน่วย
มิวสิกวิดีโอกำกับโดยโจนัส อาเคอร์ลุนด์ วิดีโอแสดงเป็นภาพยนตร์เก่า ๆ ของแจกเกอร์และท่าเต้นที่เป็นเอกลักษณ์ของเขา "มูฟส์ไลก์แจกเกอร์" เข้าชิงรางวัลแกรมมีสาขา Best Pop Duo/Group Performance ในงานประกาศรางวัลแกรมมีครั้งที่ 54 แต่พ่ายให้กับเพลง "บอดีแอนด์โซล" ของ โทนี เบนเนต และเอมี ไวน์เฮาส์ เพลงถูกแสดงครั้งแรกในเดือนมิถุนายน ค.ศ. 2011 ในรายการเดอะวอยซ์ (ที่เลอวีนทำหน้าที่เป็นกรรมการตัดสิน)
ชาร์ต.
<templatestyles src="Col-begin/styles.css"/>
มีโกลช แฟเฮร์

มีโกลช "มิกี" แฟเฮร์ (20 กรกฎาคม ค.ศ. 1979 – 25 มกราคม ค.ศ. 2004) เป็นนักฟุตบอลชาวฮังการีซึ่งเล่นในตำแหน่งกองหน้า
แฟเฮร์ใช้เวลาส่วนใหญ่ในอาชีพนักฟุตบอลอยู่ในโปรตุเกส ในวันที่ 25 มกราคม ค.ศ. 2004 เขาเสียชีวิตด้วยหัวใจหยุดเต้น ในขณะการแข่งขันฟุตบอลระหว่างทีมวีตอเรียดึกีมาไรช์กับทีมของเขา สปอร์ลิชบัวอีไบฟีกา ในเมืองกีมาไรช์
เรื่องจริงยิ่งกว่านิยาย

เรื่องจริงยิ่งกว่านิยาย เป็นซิงเกิลของปองศักดิ์ รัตนพงษ์ จากอัลบั้ม "AOF PONGSAK THE ILLUSION OF LOVE" ประพันธ์คำร้อง-แต่งทำนองโดย หมู Muzu และเรียบเรียงโดย หมู Muzu และเอี๊ยด เรืองฤทธิ์ ออกจำหน่ายในวันที่ 30 มิถุนายน พ.ศ. 2556
ความหมาย.
เนื้อหาของเพลงเกี่ยวกับความรักในนิยายนั้นได้ถูกเขียนขึ้นและจบลงตามบทที่ผู้เขียนต้องการให้เป็น แต่ความรักในชีวิตจริงนั้นไม่มีความแน่นอน อาจดี แย่ หรือซับซ้อนมากกว่านั้น บทนำของความรักอาจเริ่มด้วยคนสองคนเขียนร่วมกัน แต่ไม่อาจรู้ได้เลยว่าเมื่อเรื่องดำเนินมาถึงย่อหน้าสุดท้ายจะจบลงที่ตรงไหน อย่างไร 
มิวสิกวิดีโอ.
มิวสิกวิดีโอนี้ เผยแพร่ครั้งแรกในวันที่ 30 มิถุนายน พ.ศ. 2556 ได้นำเรื่องราวของชีวิตความรัก ปองศักดิ์ รัตนพงษ์ ที่สร้างจากชีวิตจริงของอ๊อฟในรูปแบบ Documentary โดยมี สายทิพย์ มนตรีกุล ณ อยุธยา บอสใหญ่ค่าย จีเอ็มเอ็มเอ ลงมือเค้นความลับที่ถูกซ่อนไว้ออกจากปากอ๊อฟ จนน้ำตาอ๊อฟออกกลางกองถ่ายเอ็มวี เรื่องราวของอ๊อฟทั้งหมดถูกถ่ายทอดโดยผู้กำกับ เอกสิทธิ์ ตระกูลเกษมสุข นักแสดงนำที่มารับบทเป็นเพื่อนชายคนสนิท เป็นนายแบบลูกครึ่งอังกฤษ-จีน สูง ยาว เข่าดี
การตอบรับ.
เพลง เรื่องจริงยิ่งกว่านิยาย ได้อันดับ 1 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 สิงหาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ขอใจเธอแลกเบอร์โทร

"ขอใจเธอแลกเบอร์โทร" เป็นซิงเกิลของนักร้องลูกทุ่ง หญิงลี ศรีจุมพล เป็นเพลงจากอัลบั้ม ชุดที่ 1 ขาขาวสาวลำซิ่ง ในปี พ.ศ. 2555 ประพันธ์เนื้อร้อง-แต่งทำนองโดย บอย เขมราฐ และเรียบเรียงโดย สวัสดิ์ สารคาม ออกจำหน่ายพร้อมอัลบั้มในวันที่ 30 ตุลาคม พ.ศ. 2555 และอัปโหลดขึ้นเว็บไซต์ยูทูบครั้งแรกในวันที่ 23 มกราคม พ.ศ. 2556
การตอบรับ.
เพลง "ขอใจเธอแลกเบอร์โทร" ได้ติดอันดับชาร์ทเพลง 2 ใน 100 อันดับบน YouTube Chart ที่มีคนดูมากที่สุดติดต่อกันอยู่หลายสัปดาห์ และ เป็นเพลงลูกทุ่งเพลงแรกที่มียอดคนดูเกิน 100,000,000 ครั้ง ซึ่งแซงหน้าเจ้าของสถิติเดิมอย่าง “รักต้องเปิด (แน่นอก)” ของศิลปิน “3.2.1” จากค่ายกามิกาเซ่ ในเครืออาร์เอส
การแปลง.
นักร้องชาวจีนเชื้อสายจ้วง หวัง เสี่ยวหมิ่ง นำเพลงนี้ไปร้องในงานคอนเสิร์ตเชื่อมความสัมพันธ์ไทย-จีนเมื่อปี 2557 รวมถึงได้ถูกนำไปแสดงในประเทศไต้หวัน และยังได้ถูกแปลงเป็นภาษาต่าง ๆ รวมถึงภาษาไทยที่มีเนื้อหาจิดกัดรัฐบาลในขณะนั้นด้วย
มาซากิ ซาโต

มาซากิ ซาโต (#เปลี่ยนทาง , เกิดวันที่ 7 พฤษภาคม ค.ศ. 1999) เป็นนักร้องหญิงชาวญี่ปุ่น เธอเป็นอดีตสมาชิกรุ่นที่ 10 ของมอร์นิงมูซูเมะ
ประวัติการทำงาน.
วันที่ 29 กันยายน 2011 ซาโตได้รับเลือกเป็นหนึ่งในสมาชิกรุ่นที่ 10 ของมอร์นิงมูซูเมะ พร้อมด้วย ฮารูนะ อีกูโบะ, อายูมิ อิชิดะ และ ฮารูกะ คูโด ที่ผ่านมาจากการออดิชัน และในวันที่ 30 กันยายนปีเดียวกัน สมาชิกรุ่นที่ 10 ทั้ง 4 คนได้รับการประกาศเป็นสมาชิกใหม่อย่างเป็นทางการในคอนเสิร์ต "มอร์นิงมูซูเมะคอนเสิร์ตทัวร์ 2011 อากิ ไอ บีลีฟ ~ทากาฮาชิ ไอ ซงสึเงียว คิเน็น สเปเชียล~" และได้ร่วมร้องเพลง "โทโมะ" และ "นามิดัจจิ" 
วันที่ 24 กันยายน 2021 มีการประกาศว่า ซาโตจะสำเร็จการศึกษาจากมอร์นิงมูซูเมะและเฮลโล! โปรเจกต์ ในวันที่ 13 ธันวาคมในปีเดียวกัน โดยเหตุผลของเธอนั้นคือปัญหาเรื่องสุขภาพ และเธอจะทำงานในฐานะศิลปินเดี่ยว หลังจากที่สำเร็จการศึกษาไปแล้ว
วันที่ 27 มกราคม 2023 มีการเปิดเผยคลิปวิดีโอตัวอย่างในทวิตเตอร์ฝ่ายทีมงานของซาโตว่า เธอจะปรากฏตัวในฐานะศิลปินเดี่ยวช่วงฤดูใบไม้ผลิ
เมื่อวันที่ 16 กุมภาพันธ์ มีการประกาศว่าซิงเกิลเดี่ยวเพลงแรกของเธอ ดิงดอง/โรแมนติก นันเตะงาระจาไน จะวางจำหน่ายในวันที่ 29 มีนาคม
ผลงาน.
"ผลงานที่ซาโตมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ"
"ยกเว้นซิงเกิลที่ 63 "" ที่เธอไม่ได้ร่วมร้องเพลงและร่วมแสดงในมิวสิกวิดีโอเนื่องจากปัญหาสุขภาพ"
แม่พระแห่งลูกประคำ

แม่พระแห่งลูกประคำ  หรือเดิมคือ แม่พระแห่งชัยชนะ  เป็นสมัญญาที่คริสตจักรโรมันคาทอลิกถวายแด่พระนางมารีย์พรหมจารี ในฐานะที่ท่านเป็นผู้ส่งเสริมให้คริสต์ศาสนิกชนสวดสายประคำ
ประวัติ.
ตำนานระบุว่าเมื่อนักบุญดอมินิกได้ประกาศคริสต์ศาสนาแก่สาวกลัทธิอัลบิเจนเซียน แต่ไม่ประสบความสำเร็จจนรู้สึกท้อแท้ ท่านจึงไปจำศีลภาวนาสวดอ้อนวอนพระเจ้านานถึง 40 วัน ในที่สุดพระแม่มารีย์และทูตสวรรค์ 3 องค์ได้มาประจักษ์และประทานสายประคำแก่นักบุญดอมินิกในปี ค.ศ. 1214 และแนะนำให้ท่านใช้สายประคำเป็นเครื่องมือในการอธิษฐานเพื่อให้พวกนอกรีตเหล่านั้นกลับใจ ผลปรากฏว่ามีคนกลับใจมาเข้าคริสต์ศาสนาจำนวนมาก ทำให้การสวดสายประคำแพร่ไปทั่วคริสตจักรตะวันตก โดยมีพระแม่มารีย์เป็นองค์อุปถัมภ์ อย่างไรก็ตามความเชื่อนี้เป็นเพียงตำนาน ไม่ปรากฏหลักฐานใด ๆ ยืนยัน
การฉลอง.
กองทัพเรือฝ่ายสันนิบาตศักดิ์สิทธิ์ได้ปะทะกับกองทัพเรือจักรวรรดิออตโตมัน สมเด็จพระสันตะปาปาปิอุสที่ 5 จึงเรียกร้องให้คริสตชนสวดสายประคำต่อพระแม่มารีย์เพื่อให้พระเจ้าประทานชัยชนะแก่กองกำลังฝ่ายคริสตชน เมื่อกองทัพฝ่ายสันนิบาตศักดิ์สิทธิ์ได้รับชัยชนะเมื่อวันที่ 7 ตุลาคม ค.ศ. 1571 สมเด็จพระสันตะปาปาจึงกำหนดให้วันอาทิตย์แรกของเดือนตุลาคมของทุกปี เป็นวันฉลองแม่พระแห่งชัยชนะ ต่อมาในปี ค.ศ. 1573 สมเด็จพระสันตะปาปาเกรกอรีที่ 13 ทรงเปลี่ยนชื่อวันเป็นวันฉลองแม่พระแห่งลูกประคำ และสมเด็จพระสันตะปาปาเคลเมนต์ที่ 11 ได้ทรงกำหนดวันนี้เป็นวันฉลองของทั้งสกลคริสตจักรในปี ค.ศ. 1913 สมเด็จพระสันตะปาปาปิอุสที่ 10 ได้เลื่อนวันฉลองมาเป็นวันที่ 7 ตุลาคมของทุกปีจวบจนปัจจุบัน
ญิดดะฮ์ทาวเวอร์

ญิดดะฮ์ทาวเวอร์  หรือ บุรจญ์ญิดดะฮ์ (Burj Jeddah) อดีตมีชื่อว่า คิงดอมทาวเวอร์  เป็นตึกระฟ้าที่อยู่ในระหว่างการก่อสร้างที่เมืองญิดดะฮ์ หรือ เจดดะห์ ประเทศซาอุดีอาระเบีย โดยมีค่าก่อสร้างประมาณการประมาณ 46,000 ล้านริยาล โดยตึกหลังนี้จะเป็นหนึ่งในส่วนของกลุ่มอาคารทั้งหมดที่งบก่อสร้างจะมีถึง 75,000 ล้านริยาล ภายใต้ชื่อโครงการว่าเจดดาห์อีโคโนมิกซีติซึ่งโครงการทั้งหมดจะตั้งอยู่ทางเหนือของทะเลแดงบริเวณทางเหนือของเมืองญิดดะฮ์
ในแผนการก่อสร้างคิงดอมทาวเวอร์จะกลายมาเป็นตึกที่สูงสุดในโลก และเป็นตึกที่มีความสูงเกิน 1 กิโลเมตรตึกแรกของโลก ในช่วงของการวางแผนช่วงแรก ตึกแห่งนี้ถูกออกแบบให้มีความสูงถึง 1 ไมล์ (1.6 กิโลเมตร) แต่ทว่าเนื่องจากสภาพของภูมิประเทศที่ไม่สามารถสร้างได้ ผู้ออกแบบอาคารหลังนี้คือ เอเดรียน สมิธ สถาปนิกชาวอเมริกัน ผู้ซึ่งออกแบบตึกบุรจญ์เคาะลีฟะฮ์ ผู้ริเริ่มโครงการนี้คือเจ้าชายอัลวะลีด บิน เฏาะลาล ผู้ชายที่ร่ำรวยที่สุดในตะวันออกกลาง โดยเขาได้เป็นผู้บริหารของบริษัทคิงดอมโฮลดิงคอมปานี (KHC) บริษัทที่ใหญ่ที่สุดในซาอุดีอาระเบีย ซึ่งเป็นหุ้นส่วนกับเจดดะห์อีโคโนมิกคอมปานี (JEC) บริษัทผู้พัฒนาตึกหลังนี้ที่ได้ก่อตั้งขึ้นเมื่อปี พ.ศ. 2552
คิงดอมทาวเวอร์มีโครงสร้างเป็นอาคารคอนกรีตเสริมเหล็กและเหล็ก
ข้อมูลชั้น.
มีการประมาณการว่าญิดดะฮ์ทาวเวอร์จะมีมากกว่า 200 ชั้น<templatestyles src="การอ้างอิง/styles.css"/>[E]
 E. ^ <templatestyles src="การอ้างอิง/styles.css"/>a <templatestyles src="การอ้างอิง/styles.css"/>b ไม่มีการระบุชั้นอย่างเป็นทางการ อย่างไรก็ตาม Adrian Smith กล่าวว่าอาคารนี้จะสูงกว่าบุรจญ์เคาะลีฟะฮ์ (163 ชั้น) ประมาณ 50 ชั้น ในเดือนพฤศจิกายน ค.ศ. 2010 แบบเก่าที่สูงหนึ่งกิโลเมตรมีมากกว่า 200 ชั้น
ฟุตบอลชิงถ้วยพระราชทานประเภท ง. ประจำปี 2556

การแข่งขันฟุตบอลถ้วยพระราชทาน ง ประจำปี 2556 เปิดรับสมัครทีมเข้าร่วมแข่งขันในระหว่างวันที่ 18-25 ธันวาคม 2556 และเริ่มแข่งขันตั้งแต่วันที่ 21 เมษายน 2557 (รอบแบ่งกลุ่ม 21 เมษายน - 20 พฤษภาคม) ถึงวันที่ 6 มิถุนายน 2557 โดยแข่งขันที่สนามศูนย์ฝึกหนองจอก และนัดชิงชนะเลิศแข่งขันที่ สนามราชมังคลากีฬาสถาน การกีฬาแห่งประเทศไทย หัวหมาก โดยมีจำนวนสโมสรสมัครเข้าร่วมการแข่งขันทั้งสิ้น 37 สโมสร โดยทำการจับสลากแบ่งสาย ออกเป็น 8 สายๆ ละ 4-5 สโมสร โดยแข่งขันพบกันหมดในกลุ่ม 
ทั้งนี้ ทีมที่สามารถเข้าสู่รอบ 8 ทีมสุดท้าย จะได้สิทธิ์ผ่านเลื่อนชั้นขึ้นไปแข่งขันในฟุตบอลถ้วยพระราชทาน ค ในปีถัดไป
การแข่งขัน รอบสอง (16 ทีม).
การแข่งขัน ฟุตบอลถ้วยพระราชทาน ง 2556 รอบสอง (16 ทีม) ทำการแข่งขันระหว่างวันที่ 26-27 พฤษภาคม 2557 ที่สนามศูนย์ฝึกฟุตบอลแห่งชาติ หนองจอก 
การแข่งขัน รอบสาม (8 ทีม) รอบก่อนรองชนะเลิศ.
การแข่งขัน ฟุตบอลถ้วยพระราชทาน ง 2556 รอบสาม (8 ทีม) ทำการแข่งขันในวันที่ 30 พฤษภาคม 2557 ที่สนามศูนย์ฝึกฟุตบอลแห่งชาติ หนองจอก
ผลการแข่งขัน.
ทั้งนี้ทั้ง 8 ทีมที่เข้ามาถึงรอบก่อนรองชนะเลิศ จะได้สิทธิ์ผ่านเลื่อนชั้น ขึ้นไปแข่งขันในฟุตบอลถ้วยพระราชทาน ค ในปีหน้า 
การแข่งขัน รอบรองชนะเลิศ.
การแข่งขัน ฟุตบอลถ้วยพระราชทาน ง 2556 รอบรองชนะเลิศ ทำการแข่งขันในวันที่ 2 มิถุนายน 2557 ที่สนามศูนย์ฝึกฟุตบอลแห่งชาติ หนองจอก 
การแข่งขัน รอบชิงชนะเลิศ.
การแข่งขัน ฟุตบอลถ้วยพระราชทาน ง 2556 รอบรองชนะเลิศ ทำการแข่งขันในวันที่ 6 มิถุนายน 2557 ที่ สนามราชมังคลากีฬาสถาน การกีฬาแห่งประเทศไทย หัวหมาก
วอลเลย์บอลหญิงทีมชาติเคนยา

วอลเลย์บอลหญิงทีมชาติเคนยา เป็นตัวแทนของสาธารณรัฐเคนยา ในการแข่งขันวอลเลย์บอลระดับนานาชาติ รวมถึงนัดกระชับมิตร ปัจจุบันสหพันธ์วอลเลย์บอลนานาชาติ จัดอันดับทีมนี้ให้อยู่ลำดับที่ 13 และนับเป็นทีมอันดับ 1 ของแอฟริกา โดยครั้งล่าสุดที่แข่งขันกับวอลเลย์บอลหญิงทีมชาติไทย เป็นการแข่งขันวอลเลย์บอลหญิงเวิลด์คัพ 2007 โดยทีมไทยเป็นฝ่ายชนะไป 3-2 เซต
ในปี 2020 ทีมชาติเคนยาคว้าเหรียญทองในการแข่งขันกีฬาแอฟริกาเกมส์ และได้ผ่านการคัดเลือกเข้าแข่งขันในโอลิมปิกฤดูร้อน 2020 (ที่ถูกเลื่อนจัด) ซึ่งนับเป็นครั้งแรกในรอบสิบหกปี
เอซา บัตเตอร์ฟีลด์

เอซา แมกซ์เวลล์ ทอร์นตัน ฟาร์ บัตเตอร์ฟีลด์  เป็นนักแสดงชาวอังกฤษ เป็นที่รู้จักครั้งแรกในบทบาทบรูโนจากภาพยนตร์เกี่ยวกับฮอโลคอสต์เรื่อง "The Boy in the Striped Pyjamas" ปี ค.ศ. 2008 รับบทมอร์เดรด ในซีรีส์โทรทัศน์เรื่อง "Merlin" รับบทนอร์แมนเรื่อง "Nanny McPhee and the Big Bang" และแสดงภาพยนตร์ของผู้กำกับมาร์ติน สกอร์เซซี เรื่อง "Hugo" ต่อมาได้รับบทเอนเดอร์ วิกกิน ในภาพยนตร์แนววิทยาศาสตร์ ดัดแปลงจากนิยายเรื่อง "Ender's Game" ของออร์สัน สก็อต การ์ด ในปี 2019 เขาก็ยังเป็นที่รู้จักในบท โอติส มิลเบิร์น พระเอกจากซีรีส์เน็ตฟลิกซ์แนวรัก-คอเมดี-ดราม่าเรื่อง เพศศึกษา (หลักสูตรเร่งรัก) (Sex Education)
ประวัติ.
บัตเตอร์ฟิลล์เกิดที่ อิสลิงตัน, ลอนดอน และเป็นบุตรชายของแจ็คเกอลีน ฟาร์ แม่ของเขามีอาชีพเป็น นักจิตวิทยา และ ซัม บัตเตอร์ฟิลล์ พ่อของเขามีอาชีพเป็นนักเขียนโฆษณา
มะส้าน

มะส้าน ชื่อวิทยาศาสตร์: "Dillenia aurea" อยู่ในวงศ์ Dilleniaceae เป็นไม้ต้น ดอกสีเหลือง ผลกลม สุกแล้วเป็นสีเหลือง กลิ่นหอม น้ำต้มเปลือกต้นปรุงเป็นยาฝาดสมานและแก้ท้องเสีย